Рөстәм Хәмитов ИТАР-ТАСС агентлығының төбәктәге вәкилдәре менән осрашты [видео] // Сәйәсәт | новости башинформ.рф\nРөстәм Хәмитов ИТАР-ТАСС агентлығының төбәктәге вәкилдәре менән осрашты [видео]\n11:11, 13 декабря 2011 Сәйәсәт\nБашҡортостан Президенты Рөстәм Хәмитов «Волга буйы төбәге иҡтисадына инновациялар индереүҙе мәғлүмәти яҡтан тәьмин итеү» семинар-кәңәшмәһендә ҡатнашыу өсөн Өфөгә килгән ИТАР-ТАСС мәғлүмәт агентлығының төбәктәге вәкилдәре менән осрашты. Рөстәм Хәмитов ҡунаҡтарҙы республиканың сәнәғәт мөкинлектәре менән таныштырҙы. Уның билдәләүенсә, Башҡортостан — Рәсәй Федерацияһының эре, ҡеүәтле төбәктәренең береһе. Республикала дүрт миллиондан ашыу кеше йәшәй, Башҡортостан халыҡ иҫәбе буйынса Рәсәйҙә етенсе урында тора, сәнәғәт етештереү күләмдәре буйынса ла республика ошондай уҡ урын биләй.\n— Башҡортостан, нефть, бал, авиадвигателдәрҙән тыш, үҙенең тәбиғәте, үҙенсәлекле ландшафты менән дә билдәле. Республика территорияһы һәр төрлө тәбиғәт мөғжизәләренә бай, ҡыҙыҡлы, — тип һөйләне журналистар менән осрашыуҙа Рөстәм Хәмитов. — Беҙҙә күлдәргә бай дала зонаһы бар, Көньяҡ Урал бик матур. Ямантауҙың иң бейек түбәһе – 1620 метр. Ҡышын саңғылар менән ял итеүе һәйбәт, йәйгеһен йылғалар буйлап һалда ағып төшөү, мәмерйәләргә сәйәхәт ҙур популярлыҡ ала.\nРеспублика башлығы быйылғы ҡаҙаныштарға ла туҡталды. Сәнәғәт етештереү күләмдәре уҙған йылға ҡарата 110 процентты тәшкил иткән, тауар әйләнеше лә арта.\n— Беҙ бер позицияла ла минусҡа төшмәнек, бөтә ерҙә лә ыңғай күрһәткестәр менән киләбеҙ,— тип билдәләне Башҡортостан Президенты. — Зарланыуы гонаһ. Республиканың финанс торошо тотороҡло. Бурыстарыбыҙ юҡ, кредиттар алмайбыҙ. Быйылғы йылға 16 миллиард һум самаһы дефицит менән инһәк тә, ошо ярайһы ҡатмарлы йылдың бюджеты ҙур булмаған профицит менән үтәлде.\nРеспублика башлығы төбәк иҡтисадының оҙаҡ ваҡыт нефть сығарыуға, уны эшкәртеүгә, нефть химияһына йүнәлтелгән булыуын билдәләне. Сәнәғәт производствоһы күләмендә нефть сығарыу һәм нефть эшкәртеү бөгөн 30 процентты тиерлек тәшкил итә. Дөйөм алғанда иҡтисадтың был ҡеүәтле өлөшө бюджетҡа 32 процент табыш килтерә.\n— Дөйөм тенденцияларҙан артта ҡалмаҫҡа тырышабыҙ һәм яңыртыуға, инвестициялар йәлеп итеүгә курс алғанбыҙ. Һәм был эшебеҙ килеп сыға, — тип билдәләне төбәк башлығы.\nМиҫал өсөн, «Эксперт» журналының Урал буйынса һуңғы һаны инновациялар индереү буйынса төбәктәр рейтингыларына йомғаҡ яһаны. 2010 йылда Башҡортостан был рейтингыла беренсе урында килә. Быйыл да уның позициялары үҙгәрешһеҙ ҡаласаҡ. Сәнәғәт производствоһын тергеҙеү күрһәткестәре лә һәйбәт. 2007 йыл менән сағыштырғанда беҙ 30 процентҡа юғарыраҡ күрһәткес менән барабыҙ.\nЖурналистар менән осрашыуҙа Башҡортостан Президенты был айҙағы төп сәйәси ваҡиғаға – Дәүләт Думаһына депуттар һайлауға ла баһа бирҙе. Улар көйлө үткән, беҙҙең һөҙөмтә Рәсәй буйынса уртаса күрһәткестәрҙән юғары.\n— Миңә республикабыҙ өсөн бер ҙә оят түгел, беҙ ғәҙел эшләнек, — тип аңлатма бирҙе һайлау йомғаҡтарына ҡаршы сығыштарға Рөстәм Хәмитов. — Беҙҙә КПРФ, ЛДПР, «Ғәҙел Рәсәй»ҙән бер нисә мең күҙәтеүсе, тиҫтәләгән сит ил хәбәрселәре эшләне. Бер ниндәй иҫкәрмә лә булманы.\n«Берҙәм Рәсәй»ҙең төбәк исемлеген етәкләгәс, Рөстәм Хәмитов бындай һөҙөмтәне үҙенең шәхесенә күрһәтелгән ышаныс кеүек тә ҡабул итә.\n— Йыл ярым элек беҙ «Кешеләр өсөн эшләргә» тигән лозунг иғлан иттек, һәм был беҙҙең өсөн лозунг ҡына түгел, ә ысынбарлыҡ, — тип һыҙыҡ өҫтөнә алды республика башлығы. — Властың кешеләрҙән айырылғанлығын күрәм. Йәмғиәт баҙар иҡтисады ысынбарлығы алдында яңғыҙ ҡалған. Дәүләт машинаһын халыҡҡа йөҙө менән бороу өсөн тырышҡан йыл ярым эсендә мин һайлаусыларыбыҙҙан ышаныс мандаты алдым.\nРөстәм Хәмитов һайлау һөҙөмтәләре тураһында бәйән итте — был «Берҙәм Рәсәй»ҙән 12 мандат, компартиянан икәү, ЛДПР һәм «Ғәҙел Рәсәй»ҙән берәр мандат. 16 кеше Башҡортостандан Дәүләт Думаһына ебәреләсәк – Рәсәй Федерацияһында был икенсе, бәлки өсөнсө урындағы һөҙөмтәлер.\nПрезидент төбәкте артабан үҫтереү буйынса пландарҙы ла телгә алды. Булған производствоны яңыртыу, инвестициялар йәлеп итеү ҙә – улар иҫәбендә. Рөстәм Хәмитов был йүнәлештә эшләнгән тәүге аҙымдар, атап әйткәндә, республикала уңайлы инвестицион мөхит өсөн норматив база булдырыу тураһында һөйләне.\nШул уҡ ваҡытта ул йән башына бюджет тәьминәтен арттырыу буйынса эшләргә кәрәклеген билдәләне. Мәскәү менән сағыштырғанда, был күрһәткес беҙҙә биш тапҡырға түбәнерәк.\nРөстәм Хәмитов ИТАР-ТАСС агентлығы хәбәрселәренең Башҡортостан һәм Татарстан аша үтергә тейешле Көнбайыш Себерҙән углеводородтар йөрөтөү өсөн үткәргес торбалар төҙөү перспективалары тураһындағы һорауҙарына яуап бирҙе. Субъекттарға федераль үҙәктән өҫтәмә вәкәләттәр тапшырылыуына ла ул үҙенең ҡарашын белдерҙе.\n— Мин матбуғат, кешеләр менән аралашыу өсөн асыҡ. Нисек кенә ауыр булмаһын, блог алып барыуҙы ла дауам итәм. Әле Башҡортостан Президенты сайтындағы мәғлүмәт майҙансығын үҙгәртәм. Һорауҙар бар икән – тимәк, яуап бирергә кәрәк. Мин асыҡ һәм ғәҙел Президент булырға тырышам. Шулай буласаҡмын да, — тине Рөстәм Хәмитов, осрашыуҙы тамамлап.\nҒәлиә Нәбиева | фото: Олег Яровиков автор: Ғәлиә Нәбиева | фото: Олег Яровиков\nТеги: БР Президенты, киң мәғлүмәт саралары


“Бөтә күркәмлеген уға биргән киң күңелле ҡартлас Уралы”… | Всемирный курултай башкир\n“Бөтә күркәмлеген уға биргән киң күңелле ҡартлас Уралы”…\nОпубликовано 18.01.2017 пользователем Айгуль\tКомментировать\nИшмулла Дилмөхәмәтов 1928 йылда Йылайыр районының Иҫке Яҡуп ауылында тыуған. Атаһы — атаҡлы ҡурайсы Ишҡәле Дилмөхәмәтов. Бәләкәй Ишмулла дүрт йәшенән үк мәжлес-йыйындарҙа атаһының ҡурай моңдарына үҙенсә ҡушылып йырлай, бейей башлай.\nЙылдар үткәс, Ишмулла ла, ҡустыһы Сәйфулла ла данлыҡлы халыҡ ҡурайсылары булып таныла.\nИшмулла Дилмөхәмәтовты халыҡ талантлы драма артисы булараҡ та яҡшы белә. 1943 йылда 15 йәшлек кенә ҡурайсы егетте көтөүсе булып йөрөгән еренән артистар бригадаһы Баймаҡ колхоз-совхоз театрына эшкә саҡырып, үҙҙәре менән алып китә, сөнки саҡматаштай тәбиғи таланттың ҡурайҙа башҡарыу маһирлығы, йөҙө, буй-һыны шундай кимәлдә сағыу була — тот та хәҙерҙән профессиональ сәхнәгә баҫтыр.\nУл ваҡытта Баймаҡ колхоз-совхоз театрының (хәҙерге А. Мөбәрәков исемендәге Сибай башҡорт дәүләт драма театры) баш режиссеры булып Сәхи Сәйетов эшләй. Ул егеттең тәүге сәхнә уҡытыусыһы ла, режиссеры ла була. Бер аҙҙан Ишмуллаға Мирхәйҙәр Фәйзиҙең “Ғәлиәбаныу” пьесаһынан — Хәлилде, А. Островскийҙың “Ете юл сатында” драмаһынан Саня ролен, Ғаджибәковтың “Аршин мал алан” комедияһынан Сауҙагәр егет ролен бирәләр. С. Сәйетовтың егеткә ҡарата өмөттәре тулыһынса аҡлана.\nИшмулла 1949 йылда армия сафына саҡырыла. Совет Армияһында хеҙмәт иткән осор ҙа, Кавказ хәрби округының йыр һәм бейеү ансамблендә эшләү ҙә уны сәнғәт юлында йәнә бер баҫҡысҡа күтәрә.\nХеҙмәттән ҡайтҡас, 1954 йылда Ишмулла Дилмөхәмәтовты Башҡорт дәүләт академия драма театрына эшкә алалар. “Ул йылдарҙа театрҙың баш режиссеры СССР-ҙың халыҡ артисы Арыҫлан Мөбәрәков ине. Арыҫлан ағай күп уйлап тормай ”Таңсулпан” спектакленән үҙе уйнап йөрөгән Айсыуаҡ ролен тота ла Ишмуллаға тапшыра. Эш барышында ул Ишмулланан уйнайһы образы хаҡында тәрән уйланыуҙы, ваҡиғаларҙы йөрәк аша ҡабул итеп, бар булмышы менән образға инеп йәшәүҙе талап итә. Үҙе шундай итеп күрһәтеп бирә — Ишмулла, һоҡланып, хайран ҡала! Был уның ҙур сәхнәлә тәүге роле була. Партнер булараҡ Рәғиҙә Янбулатова ла роль өҫтөндә эшләгәндә уға ихлас ярҙам итә. Ишмулла Айсыуаҡ образы аша Өфө тамашасыһына бар булмышы һәм актерлыҡ һәләте менән килеп баҫа. Уның һөйкөмлө, һомғол ҡиәфәте, шауҡымлы Мөбәрәковтан йоҡҡан ярһып торған темпераменты, моңло тауышы халыҡтың күңеленә үтеп инде”, — тип яҙа үҙенең хәтирәләрендә бөйөк шәхестең ғүмер юлдашы, Башҡортостандың халыҡ артисткаһы Әнисә Дилмөхәмәтова. Әйткәндәй, күп тә үтмәй, А. Мөбәрәков М. Фәйзиҙең “Аҫылйәр” пьесаһынан Ишмуллаға — Шәрәф, ә Әнисәгә данлыҡлы актриса Рәғиҙә Янбулатова уйнап йөрөгән Ләлә ролен бирә.\nБына шулай бөйөк сәхнә оҫталарының изге фатихаһы менән ҙур сәхнәгә юл ала артист, ҡабатланмаҫ таланттары күкрәп ижад иткән легендар Башҡорт дәүләт академия драма театрының тылсымлы, мөғжизәле ижадына сума. Әҡлимә Садиҡова, Ғәзим Туҡаев, Рим Сыртланов, Әмин Зөбәйеров, Ғәлимйән Ҡарамышев, Ғималетдин Минһажев һәм башҡа бик күп билдәле артистар менән бергә эшләй, бер-бер артлы донъя күргән сәхнә образдары менән тамашасыларҙың оло мөхәббәтен яулай. Бына ул образдарҙың бер нисәһе: «Башмағым»да (Х. Ибраһимов) – Ғәлим, К. Тинчуриндың «Зәңгәр шәл»ендә — Булат, М. Фәйзиҙең «Аҫылйәр»ендә — Шәрәф, С. Ямалдың «Ҡара сәскәләр»ендә — Надир, Ҡ. Даяндың «Таңсулпан»ында — Айсыуаҡ, З. Биишеваның «Серле ҡурай» драмаһында — Кинйәбай, С. Мифтаховтың “Зимагорҙар” пьесаһында — Күҙрәш, Н. Хикмәттең “Мөхәббәт тураһында легенда” әҫәре буйынса спектаклдә — Фәрхәт. Ишмулла Дилмөхәмәтов башҡарған сәхнә геройҙары тәбиғәттең үҙе кеүек ябай ҙа, ҡатмарлы ла: ҡояшлы йә йәшенле, сағыу йә болотло, ел-ямғырлы йә һил. Был сифаттар артист тарафынан үҙенең генә шәхси биҙәктәренә төрөлөп, ҙур оҫталыҡ һәм нескәлек менән барып етә тамашасы күңеленә. Режиссерҙар уны бигерәк тә йырлы ролдәргә йәлеп итә. Театрҙа эшләгән йылдарҙа ҡурайсы һәм йырсы булараҡ та ул төрлө мәҙәни форумдарҙа ҡатнаша, концерттарҙа сығыш яһай. 1965 йылда Мәскәүҙә үткәрелгән эстрада артистары конкурсында ҡатнашып еңеү яулай.\nИ. Дилмөхәмәтов М. Ғафури исемендәге Башҡорт дәүләт академия драма театрында һөҙөмтәле эшләй. Артабан ул үҙенең барлыҡ көсөн, дәртен, һәләтен эстрада артисы, йырсы, ҡурайсы эшмәкәрлегенә бағышлай. Башҡорт дәүләт филармонияһына күсеп, концерт бригадаһы етәксеһе сифатында гастролдәрҙә йөрөй. Ошо ваҡыттан башлап уны, талантлы халыҡ музыкантын, фольклор төркөмдәре составында сит илдәргә саҡыра башлайҙар.\nРепертуары иһә ифрат бай була. Башҡорт халыҡ йырҙарынан «Урал», «Сибай», «Ҡаһым түрә», «Ильяс», «Баяс», «Зөлхизә», «Маһисәрүәр», «Ҡурайсы егеткә», «Кейәү», «Элмәлек» һәм «Ғилмияза» кеүек көйҙәрҙе ул үҙенә генә хас моң һәм күкрәк тауышы менән барлыҡ милли нескәлектәрендә башҡара. Уның “Уралым” йырын ғына алайыҡ — халыҡсанлыҡтың, тәбиғилектең, тимәк, бөйөклөктөң үҙе был башҡарылыш: ҡаҡшамаҫ рух, миллилек, иреккә ынтылыш, көс-ғәйрәт, моң, мөхәббәт — барлыҡ изге хистәр тупланмаһы сағылышы кеүек был йыр уның йырлауында. Үҙ-үҙен тотошонда ла, йырҙарында ла ябайлыҡ, ихласлыҡ кеүек сифаттарҙы һаҡлай артист. Ул виртуоз ҡурайсы, өзләүсе, опера өсөн либретто яҙыусы ла. Заһир Исмәғилевтең “Урал илселәре”, “Аҡмулла”, “Ҡаһым түрә” опералары уның либреттоларына яҙылған.\nИшмулла Дилмөхәмәтовтың мәшһүр исемен бөгөн ҡыҙы, Башҡортостандың халыҡ артисткаһы Шәүрә Дилмөхәмәтова, ейәнсәре Айым дауам итә.\nШәхестең йыр-моң аша яңғыраған даны, республикабыҙ, илебеҙ сиктәренә генә һыймай, сит илдәргә, төрлө ҡитғаларға саҡлы таралды. Өфө менән Ҡазан, Мәскәү менән Санкт-Петербург халҡы Ишмулланың йыр, ҡурай моңдарын бөтә нескәлеге менән тойоп, һоҡланып алҡышлаһа, Париж менән Рим, Берлин менән Стокгольм, Бомбей менән Токио ҡыу ҡурайҙан шунса моң ағылыуға хайран ҡалып ҙур-ҙур сәнғәт, спорт һарайҙарын шаулатып ҡул сапты. Франция, Германия, Пакистан, Италия, Польша, Бирма, Швеция, Венгрия, Иран, Швейцария, Афғанстан, Япония халҡын артист үҙ туған халҡы, уның мәҙәниәте менән таныштырҙы.\nБашҡорт дәүләт филармонияһының ҡурайсыһы һәм солисы булып Ишмулла Дилмөхәмәтов 1984 йылға — ғүмеренең аҙағына саҡлы эшләй.\nҠурайсылыҡ сәнғәтендә Ишмулла Дилмөхәмәтовтың исеме айырым урынды биләй, әлегә “Ишмулла Дилмөхәмәтов феномены” тулыһынса өйрәнелмәгән.\nИшмулла Дилмөхәмәтовтың башҡорт халҡының иң оҫта ҡурайсыларының береһе булып китеүендә артистың драма театрында эшләүе (драма сәхнәһендә образға инеү, ваҡиғаларҙы йөрәгең аша үткәреү, уларға ҡарашыңды белдереү, тамашасыға геройҙың бөтә кисерештәрен еткереү маһирлығы һ.б.) ҙур роль уйнай һәм мәшһүр артистың ижад юлын театр сәнғәтенән башлауы менән театр әһелдәре тик ғорурлана ғына.\nШағир Аҫылғужаның ҡурайға ҡарата әйткән шундай шиғри юлдары бар:\n“Бөтә гүзәллеген уға биргән\nКиң күңелле ҡартлас Уралым!”\nБыл һүҙҙәрҙе бар яҡлап та һәләтле, мәшһүр ир-уҙаман, Урал бөркөтөләй сая рухлы, моңло, талантлы тәбиғәт балаһы Ишмулла Дилмөхәмәтовҡа ҡарата ла әйтергә мөмкин: бөтә гүзәллеген уға биргән киң күңелле ҡартлас Уралы.\nРәмилә ЙӘҺҮҘИНА, «Башҡортостан» гәзитенән\n« Хәйбулла районы башҡорттары ҡор йыйҙы\nВ Челябинской области пройдет конкурс юных сказителей эпоса «Урал батыр» »


Татыу бер ғаилә кеүекбеҙ\n16 Февраль 2018, 15:59\nМәктәп – ул шатлыҡ, хис-тойғолар менән тулған ҙур бер донъя. Үҙебеҙҙең бала саҡ һәм үҫмер йылдарыбыҙҙың күп өлөшөн ошонда синыфташтарыбыҙ менән үткәрәбеҙ. Үҙемде бик бәхетле тип һанайым, сөнки мин иң татыу IX «Г» синыфында белем алам. Бергә уҡыған ҡыҙҙар, егеттәр үҙ-ара бик дуҫ, ауыр саҡта һәр беребеҙ үҙ ярҙамын күрһәтергә әҙер. Шуға беҙҙә насар билдәләргә өлгәшкәндәр ҙә юҡ. Тәнәфес ваҡытында ла гел бергәбеҙ: яңылыҡтар менән бүлешәбеҙ, төрлө-төрлө уйындар уйнайбыҙ. Дәрестән һуң буш ваҡытта күмәкләп йә паркка, йә киноға барабыҙ.\nБеҙ татыу ғына түгел, ә әүҙем, эшлекле лә. Белем усағында ойошторолған бер генә саранан да ситтә ҡалмайбыҙ. Мәктәптә синыфыбыҙ ике йыл рәттән «Иң яҡшы синыф» номинацияһында еңеүсе булды.\nҺәр беребеҙ үҙенсәлекле, ләкин беҙҙе уртаҡ уйҙар берләштерә. Туғыҙ йыл эсендә татыу бер ғаиләгә әүерелдек. Барыбыҙ ҙа үҙенсә талантлы, минеңсә, киләсәктә буласаҡ сәхнә, кино һәм спорт йондоҙҙары уҡыйҙыр әле беҙҙә.\nМин синыфташтарымды, мәктәп йылдарын бер ваҡытта ла онотмаясаҡмын. Уҡыуҙы тамамлағас, һағынышып күрешеп, осрашырбыҙ, еңеүҙәребеҙ менән уртаҡлашырбыҙ әле, тип ышанам.\nАлһыу ҒӨБӘЙҘУЛЛИНА, IX «Г» синыфы уҡыусыһы.


Кисәге уҡыусылар, буласаҡ студенттар өсөн ҡыҙыу мәл башланды | ГТРК «Башкортостан» — Новости Уфы и РБ\nКисәге уҡыусылар, буласаҡ студенттар өсөн ҡыҙыу мәл башланды\n26 июня 2019 — 18:24 ГТРК «Башкортостан»\nРеспубликаның урта һәм юғары белем биреү йорттарына абитуриенттар документтарын тапшыра. Буласаҡ һөнәрен күптәнән һайлаған Динис Мирғәлиев ҡабул итеү комиссияһы ағзаларының һорауҙарына икеләнеүһеҙ яуап бирә. Бер нимәгә ҡарамай хыялын тормошҡа ашырырға ынтылған егет Башҡорт дәүләт медицина университетына документтарын икенсе йыл рәттән тапшыра. Быйыл БДМУ-ның 677 бюджет урынына үткән студенттар араһында, бәлки Динис та булыр. Ә бына был исемлеккә инә алмаған 677 кеше иһә, шулай уҡ коммерция нигеҙендә уҡый ала. Башҡорт дәүләт медицина университеты Рәсәйҙең иң яҡшы йөҙ вуз исемлегенә ингән. Уның донъя кимәлендә лә дәрәжәһе юғары. Әле бында 40 илдән 110 сит ил гражданы һөнәр үҙләштерә, быйыл уларҙың һаны тағы ла 400-гә артасаҡ. Быйылғы ҡабул итеү компанияһында ҙур үҙгәрештәр юҡ. Маҡсатлы йүнәлтмәләр буйынса уҡырға ингәндәр өсөн генә ҡағиҙәләр икенсерәк. Әгәр ҙә элек уҡыу йорто үҙе ойошмаларға бюджет урындары бүлеп бирһә, хәҙер килешеү абитуриент менән ойошма араһында төҙөлә. Маҡсатлы йүнәлтмә менән килгәндәргә уҡырға инеү еңеләйһә лә, талаптар ҡатылана. Килешеү шарттарын боҙоусы яҡ уҡыу хаҡын ҡайтарырға мәжбүр буласаҡ. Шуға күрә һөнәр үҙләштереп тә, уның буйынса эшләү теләге юғалмаһын өсөн йүнәлеште дөрөҫ һайлау мөһим. Ҡайҙа уҡырға барырға? Ниндәй һөнәр һайларға? Ошо һорау менән баш ватҡан мәктәпте тамамлаусы егет-ҡыҙҙарға уҡыу йорттарының ҡабул итеү комиссиялары ярҙамға килә. Улар абитуриенттарҙы борсоған барлыҡ һорауҙарға яуап биреп, теге йәки был һөнәр һәм йүнәлеш буйынса ентекле мәғлүмәт еткерә ала. Мәҫәлән, Өфө дәүләт авиация университетының ҡабул итеү комиссияһы ике зонаға бүленгән. Бер бүлмәлә консультациялар үткәрелә һәм анкета тултырыла, ә икенсеһендә документтар ҡабул ителә.\nАбитуриенттарға уңайлыҡ өсөн Өфө дәүләт авиация университетының корпустарында ошондай интерактив мәғлүмәт таҡталар урынлаштырылған. Шулай уҡ, вуз махсус ҡушымта уйлап сығарған. Хәҙер теләгән һәр кем юғары уҡыу йортоноң факультеттары, ҡабул итеү тәртибе һәм балдар тураһындағы мәғлүмәттәрҙе кеҫә телефоны аша белә ала. Бының өсөн ни бары “Поступи в УГАТУ” тип аталған ҡушымтаны телефонға күсерергә генә кәрәк. Республиканың алдынғы классик вуздарының береһе – Башҡорт дәүләт университеты иһә быйыл бюджет нигеҙендә ике мең ярымға яҡын студенттарҙы ҡабул итергә әҙер. Яҡшы күрһәткестәргә ирешкән уҡыу йорто булараҡ, киләһе йылға уларҙың һаны тағы ла 25 процентҡа артасаҡ. Әйтергә кәрәк, быйыл абитуриенттар биш юғары уҡыу йортона һәм һәр береһендә өс йүнәлеш буйынса документтарын тапшыра ала. Был иһә уҡырға инеү мөмкинлеген арттыра. Сөнки бер вузда конкурстан үтмәһәң, уңыш икенсеһендә йылмайыр.


Башҡортостанда «Ҡара генерал» Даян Мурзинға бюст асылды\n2 Декабрь 2021, 20:06\nДаян Мурзин илһөйәрлектең сағыу өлгөһө булып тора. Бөйөк Ватан һуғышында легендар разведчик, Ҡыҙыл Байраҡ һәм Ҡыҙыл Йондоҙ ордендары кавалеры, Ватан һуғышы орденының тулы кавалеры 1937-1939 йылдарҙа Кушнаренко педагогия колледжында (ул саҡта Кушнаренко педагогия училищеһы) уҡыған һәм тормошҡа юллама алған. Һуғыш башланғас, ул, бөтәһе кеүек, тыуған илен һаҡлау өсөн фронтҡа киткән. Ҡыйыулығы, хәйләкәрлеге өсөн уны «Ҡара генерал» тип йөрөткәндәр, ул Гитлерҙың шәхси дошманы булған.\n«Бюст эшләү идеяһын тормошҡа ашырыуҙа ҡатнашҡандарҙың һәммәһенә лә рәхмәт белдерәбеҙ. Хәҙер Кушнаренко ауылы халҡы балаларына, районыбыҙ ҡунаҡтарына ошо ваҡиға тураһында ғорурланып һөйләй ала, сөнки бөгөнгө эшебеҙ — үткәнебеҙгә хөрмәт билдәһе», — тип хәбәр иттеләр Кушнаренко районы хакимиәтенән.\nБюст асыу тантанаһында «Берҙәм Рәсәй» партияһының төбәк башҡарма комитеты етәксеһе, Башҡортостан Республикаһы Дәүләт Йыйылышы — Ҡоролтай рәйесе урынбаҫары Рөстәм Әхмәҙинуров, Рәсәй Журналистар союзы ағзаһы, бюст төҙөү инициаторы Илдар Дәүләтов, скульптор Илдус Закиров, Даян Мурзиндың ейәнсәре Альбина Мурзина, бер туғанының улы Роберт Мурзин, Башҡортостан Республикаһының Йәмәғәт палатаһы, Бөтә донъя татарҙары конгресының милли советы вәкилдәре, Баҡалы районы делегацияһы, Кушнаренко районының «көмөш» ирекмәндәре ҡатнашты. Бюсты асыу хоҡуғы Рөстәм Әхмәҙинуров менән Альбина Мурзинаға бирелде. Һуңынан тантанала ҡатнашыусылар Даян Мурзин бюсына сәскәләр һалды. Мәҙәниәт бүлеге хеҙмәткәрҙәре концерт программаһы әҙерләгәйне.\n«Илдар Дәүләтов һәм Даян Мурзиндың ейәнсәре Альбина етәкселегендә «Атайсал» проекты һәм «Тарихи хәтер» партия проекты сиктәрендә илдә тәүге һәйкәл — Бөйөк Ватан һуғышының халыҡ геройы, «ҡара генерал» Даян Баян улы Мурзинға бюст астыҡ, — тине Рөстәм Әхмәҙинуров. — Даян Мурзин — үҙенсәлекле герой. Беҙҙең Джеймс Бонд. Майор сағында дошмандар уны Генерал тип йөрөткән! Олпатыраҡ күренеү өсөн ул 23 йәшендә ҡара һаҡал йөрөткән, дошмандарҙың ҡотон алған: дошман тылында 600 партизандан торған отряды менән 20 күперҙе шартлатҡан, 60 эшелонды, 18 самолетты һәм 4 000 фашисты юҡ иткән! Шуға ла уны «Ҡара генерал» тип йөрөткәндәр. Үҙенең ҡаһарманлығы хөрмәтенә Чехияның 16 ҡалаһының почетлы гражданины исеменә лайыҡ булған, Злин ҡалаһының төп майҙанына уның исеме бирелгән».\nҺәйкәлде асыу тантанаһында Даян Мурзинға Рәсәй Геройы исемен биреү өсөн ҡултамға йыя башларға хәл ителде.


Өфө мәктәптәрендә уҡытыусылар өсөн ревакцинация пункттары асыуҙары ихтимал\n11 Ғинуар , 09:53\nӨфөлә мәктәптәрҙә коронавирустан ревакцинация пункттары асыуҙары ихтимал.\nШишәмбе, 11 ғинуарҙа, Өфө хакимиәте башлығы Сергей Греков мэрияла уҙған оператив кәңәшмәлә ошондай тәҡдим индерҙе.\n«Уҡытыусылар өсөн ревакцинация ваҡыты етеп килә. Мәктәптәрҙә, ләкин һәр береһендә түгел, әйтәйек, райондарҙа, ревакцинация пункттарын ойошторорға тәҡдим итәм. Уҡытыусылар шунда килеп, прививка яһатырға мөмкин», — тине Сергей Греков.


Федоровка районының Татар Ҡоро Иҙәге ауылында мәсет асылды\nИман йортон ошо ауылда тыуып үҫкән эшҡыуар Роберт Йосопов үҙ аҡсаһына төҙөтөп олатаһы Шәүәли Йосоповтың исемен биргән. Ҡыҫҡа ваҡыт эсендә сафҡа ингән күркәм бина хәҙер бөтә ауылды йәмләп ултыра. Шәүәли мәсетен асыу тантанаһына барлыҡ ауылдаштар, яҡташтар йыйылды. Ауыл халҡының шатлығын Рәсәй мосолмандары үҙәк диниә назараты рәйесе Тәлғәт Тажетдин уртаҡлашты. Яңы мәсеттә тәүге намаҙ уҡылды.


Совет власы йылдарында һәм унан һуңғы осорҙа күпме юлдар һалынғанын бер кем дә әйтә алмаҫ, моғайын. Хәйер, уларҙы тура мәғәнәһендә юлдар тип атарға тел дә әй ләнмәҫ. Беҙ "был артыҡ ҡыйбат булмаҫмы икән?" тип бер-беребеҙ менән кәңәшләшкәнсе, Көнбайышта был йүнәлештә, беҙҙе күпкә артҡа ҡалдырып, алға сыҡтылар. Беҙгә иһә ғәжәпләнергә генә тороп ҡ алды. Әммә ләкин тәүҙә генә шулай булды. Был ябай ғына эшкә үҙебеҙгә лә өйрәнергә була бит, тигән аҡы ллы фекер килде башҡа!\n- Америка йәки Европа илдәре миҫалында яҡшы юлдарҙың милли байлыҡ, йәмғиәт именлеге күрһәткесе икәнлеген асыҡ күрерг ә була, - тине Юл хужалығы хеҙмәткәрҙәре көнөнә арналған сы ғышында БР Президенты Мортаза Рәхимов, - Билдәле булыуынса, һәр бер ил өсөн юл хужалығы тармағының үҫеше мөһим роль уйнай. Юлдар аша беҙ тормоштоң яңы сифатына күтәреләбеҙ, социаль-кө нкүреш шарттарҙы яҡшыртабыҙ. Бөгөн Башҡортостандың юл төҙөлөшө тармағы проектлау, төҙөлөш, реконструкциялау, ремонт эштәре менән шөғөлләнгән төрлө ой ошмаларҙы берләштерә. Бөгөн республикабыҙҙың асфальт-бетон түшәлгән автомобиль юлд ары оҙонлоғо буйынса Рәсәй Федерацияһының иң алдынғы биш төб әге иҫәбенә инеүе ҡыуаныслы. Әлбиттә, оло байрам алдынан"Баш ҡортостан Республикаһының атҡаҙанған төҙөүсеһе" исеменә лайы ҡ булған "СТС Автодор" ябыҡ акционерҙар йәмғиәтенең төҙөлөш участкаһы начальнигы Валерий Ермолаев менән беҙҙең "БАШвестЪ" гәзите әңгәмәләшмәй булдыра алманы.\n- Валерий Ильич, юл хужалығына эшкә нисек килеп эләктегеҙ?\n- Ғәҙәти булмаған бер нәмә лә булманы. Мәктәпте тамамла ғас, транспорт техникумына уҡырға индем, һуңынан "Удмуртавт одор" ойошмаһына эшкә йүнәлтелдем. Ваҡыт еткәс, армияға оҙаттылар. Өфөгә ҡайтҡас, геодезист булып урынлаштым, һуңынан мастер, участка начальнигы итеп үрләттеләр. Эшләгән дәүерҙә ниндәй генә юлдар төҙөлөшөндә ҡатнашырға тур а килмәне миңә. Тәүҙә Сипайлово биҫтәһенә ингән юлдарҙы һалд ыҡ, аҙаҡтан Бикбай, Жуков, Королев урамдарындағы юлдарҙы төҙ өкләндерергә сират етте. Салауат проспектын һалыуҙа ҡатнаштым, Өфө-аэропорт юлына ла ҡағылышым бар.\n- Эшегеҙ оҡшаймы һуң?\n- Оҡшаймы-юҡмы икәнлеген әйтеүе ҡыйын миңә. Утыҙ йыл буйы юл һалыу эше менән шөғөлләнгәс, ғәҙәткә инеп, өйрәнеп тә киткәнмендер инде. Әйткәндәй, минең курсташтарым араһында hje-өс кеше генә һөнәре буйынса эшләй. Тимәк, мин был эште яратып башҡарам.\n- Яҡшы юл төҙөүсе булыр өсөн ниндәй сифаттарға эйә булырға кәрәк, тип иҫәпләйһегеҙ?\n- Саф һауала эшләргә яратырға, бынан ҡәнәғәтлек ала белергә кәрәктер.\nИң мөһиме, ялҡау булырға ярамай!\n- Утыҙ йыл эшләү дәүерендә үҙгәрештәр булдымы?\n- Элек көрәк беҙҙең төп инструмент булды бит, көндөң нин дәй булыуына ҡарамай, ямғыр, ҡар яуғанда ла һелтә лә һелтә ине. Хәҙер минең хеҙмәттәштәрем асфальт түшәүсе машина эргәһенд ә пультҡа ғына баҫып торалар. Экскаватор, бульдозерҙар менән дә шулай. Бөгөн беҙгә аҡ күлдәк менән галстук тағып эшләргә лә була. Шуға ла беҙҙең һөнәргә ҡараш яҡшыға үҙгәрҙе, элеге рәк кадрҙар проблемаһы ҡыйыныраҡ хәл ителһә, бөгөн иһә йәштә р күпләп эшкә урынлаша. Әлбиттә, был ҡыуаныслы хәл!\n- Үҙегеҙҙең коллегаларығыҙға әйтер һүҙҙәрегеҙ бармы?\n- Төшөнкөлөккә бирелмәгеҙ. Һәр ваҡыт оптимист булырға кәрәк. Шул ваҡытта ғына беҙгә бер ниндәй ҙә көрсөк ҡурҡыныс булмаҫ.


Өфөлә Башҡорт драма театрының художество етәксеһе Олег Ханов СССР-ҙың халыҡ артисткаһы Гөлли Мөбәрәковаға мөхәббәтен белдерҙе // Мәҙәниәт | новости башинформ.рф\nӨфөлә Башҡорт драма театрының художество етәксеһе Олег Ханов СССР-ҙың халыҡ артисткаһы Гөлли Мөбәрәковаға мөхәббәтен белдерҙе\n15:39, 9 сентября 2016 Мәҙәниәт\nӨфөлә М.Ғафури исемендәге Башҡорт академия драма театрының художество етәксеһе Олег Ханов СССР-ҙың халыҡ артисткаһы Гөлли Мөбәрәковаға мөхәббәтен белдерҙе. Бөгөн, 9 сентябрҙә, ул, легендар актрисаны 80 йәше менән ҡотлап, А.С.Пушкиндың «Я помню чудное мгновенье» шиғырын уҡыны.\n«Бөгөн һеҙҙе тере легендаға тиңләргә мөмкин. Иң ҡыуаныслыһы — һеҙ беҙҙең менән сәхнәгә сығаһығыҙ. Беҙ, хеҙмәттәштәрегеҙ һәм уҡыусыларығыҙ, һеҙҙең менән бер сәхнәлә эшләүебеҙгә шатбыҙ. Һеҙҙән оҫталыҡ дәрестәре һәм илһам алабыҙ», — тине Олег Закир улы һәм Мәҙәниәт министрлығының ҡотлау хатын уҡып ишеттерҙе.\nАктрисаның тыуған көнөндә бөтә коллектив театрҙың ҙур залына йыйылды. Башҡортостандың халыҡ артисткаһы Сара Буранбаева, актер Руслан Хайсаров өлкән коллегаларына шиғыр уҡыны, актер Юнир Ҡоланбаев «Йәнбикә» спектакленән йыр башҡарҙы. Бер аҙ тулҡынланыу кисергән Гөлли Мөбәрәкова хеҙмәттәштәренә рәхмәт әйтте һәм йәш сағында булған ҡыҙыҡлы хәлде: Өфө моторҙар эшләү берекмәһенең мәҙәниәт һарайында «Аҡ сирендәр» спектакленә һуңлауы һәм бының өсөн шелтә алыуы хаҡында һөйләне.\n«Тормошта төрлө хәлдәр була. Танылған артистарыбыҙ менән сәхнәгә сығыу, уларҙан оҫталыҡҡа өйрәнеү иң ҡәҙерле мәлдәр булды. Быны уҡыусыларыма ла тапшырырға тырышам. Сәнғәткә тоғро булырға кәрәк, һәм ул үҙеңә йөҙләтә әйләнеп ҡайтасаҡ», — тип билдәләне Гөлли Мөбәрәкова.\nБашҡорт академия драма театры музейында актрисаның юбилейына һәм Мөбәрәковтар династияһына арналған «Мөбәрәковтар: бәхетле ижад юлдары» исемле күргәҙмә асылды.\nБөгөн актриса үҙенең юбилейын сәхнәлә билдәләй. Шишмә районының мәҙәниәт һарайында «Ҡаһым түрә» спектакле сәхнәләштерелә, унда Гөлли Мөбәрәкова Әсә ролен башҡара.\n15 сентябрҙә Өфөгә режиссер Сюзанна Ооржак килә һәм «Сәйер миссис Сэвидж» спектакленең репетициялары башлана. Премьера 17-18 ноябргә билдәләнгән.\nТеги: юбилейҙар, башҡорт драма театры


Шангри тураһында легенда-ла: Cluster Pays™ | Казино Гольдман | Бөйөк британия бонус слот\nШангри тураһында легенда-ла: Кластер Түләү™\nШангри тураһында легенда-ла: Түләү Кластер-ул тыныс идеаль бәйләнеш, тыныс, шатлыҡ һәм, тәжрибә казино түгел.. Темалар бай мираҫы менән сикләнгән булыуы менән уйнай, онлайн ҡарарға була бөйөк британия бонус слот . Әгәр ҙә һеҙгә уйын уйнарға теләй, мөмкинлеген еңеләйтеү, аҡсаһын кисектереп баҫымы еңеүсеһе менән булған, ул саҡта был урында, һеҙҙең өсөн. Һеҙҙең реаль аҡса отҡаным булды, әлбиттә, ләкин бер ни ҙә конкуренция баҫымы йәки.\nБөйөк британия бонустар көтә һеҙҙе тыныс Слот!\nТәбиғәт-ул, бер һүҙ менән әйткәндә, был уйын тасуирлана ул.. Йәшел ҡупшы менән пейзаж фонында тыныс үҙ эсенә уба, таҙа һыу ағарҙы, матур алһыу сәскәләр һәм ағастар. Һул яҡтан ҙур һоро айыу тора, шуға кузатеп өсөн һеҙгә уңыштар һәм бүләк. Алһыу сәскәләре шул иҫәптән Символы, күбәләк, балыҡ, фил медитировать, Юлбарыҫ, маймылдар һәм аҡыллы.\nҠытай менән был котенком музыка супер тәме фоновый расслабленная. . 6 ҡоралға эйә булған асыҡ-һары төҫтә, шулай уҡ уларҙы бөтә төҫтәр гаммаһында тулыланды .\nЕр Шатлыҡ Үҙенсәлеге Ҡыҙыҡ.\n. Бөйөк британия бонус слот мөмкинлектәре тәҡдим уйындар күп, еңеүҙәр яулау өсөн ҡулланыла кластерный. Тимәк, ул талап итмәй ниндәй ҙә булһа һыҙат, һәм һеҙ бары тик доға ҡылырға тейешбеҙ, аллаһ өсөн бирелгән бер символы булған өсөн барабан максимум. Кәм тигәндә 9 еңеү символы оҡшаш бүләкләү өсөн уйынсы. Кластер сиктәрендә символы тип һанай., һәр ике символы булған тейеш горизонталь йәки ҡушма вертикально. Алмаштырыу символы булып, шул уҡ күрше һәм улар бер символына әйләнә, символдар өсөн бирелгән төрлө максимум. Буш ваҡытта символы түгел спину подставляться.\nМедитация юлбарыҫ, фил, яңғыҙ йәки ике һәм маймылдан барлыҡҡа килмәгән.. Рандо алмаштырыу мөмкинлеге бар, һәм ул өҫтәп ҡуйыуҙы еңеү символын булдырырға ярҙам итә. ярҙам итә.. Яңғыраны интересно!\nЛипкий ра-бонус башҡа ҡыҙыҡлы үҙенсәлеге булып тора. UK спину слот. - Уйлай, һеҙ бер символы булып, таралған. 2 төркөм был барабаны, һуңынан был ярҙам закручивать барабан, шулай уҡ символдарҙың һаҡлау урыны, һәм оха, һеҙ өҫтән ине, ахыр сиктә икенсе тапҡыр еңеү яулап, барабан ҡасан туҡтар.\nҠытайҙа аждаһа-на спине картаһын бушлай һәм уның менән йорт символы. Ул ҡасан барлыҡҡа килгән, һәр хәлдә, 3 урын, һеҙ яулаған 5 бушлай йәки унан спину.\nУның тәҡдиме менән казино слот өсөн бонус гольдман файҙалы уйынсыларына килгәндә, улар ошондайыраҡ темаларға аяҙ ярата. Үҙ көсөн һынап ҡараны. Шангри тураһында легенда-ла: Кластер Түләү әгәр һеҙ түгел, уйлан, кирәкме, моғайын, һеҙ өҫтән ине, ахыр сиктә яңынан уйнау .


Республика йылына старт бирелде // Сәйәсәт | новости башинформ.рф\nРеспублика йылына старт бирелде\n10:17, 22 января 2010 Сәйәсәт\n21 ғинуарҙа Өфөлә, Ҡала мәҙәниәт йортонда, Республика йылын асыу тантанаһы үтте. Унда БР Дәүләт Йыйылышы-Ҡоролтай Рәйесе Константин Толкачев, БР Президенты ҡарамағындағы Дәүләт советнигы Сергей Лаврентьев, Хөкүмәт ағзалары, Башҡортостан муниципаль райондары һәм ҡала округтары хакимиәт башлыҡтары, йәмәғәтселек вәкилдәре ҡатнашты.\nБыл ваҡиғаға ҡарата Мәҙәниәт йорто фойеһында республика баш ҡалаһының төрлө өлкәләрҙәге ҡаҙаныштары тураһында һөйләүсе күргәҙмә ойошторолдо. Тантана кинохроника кадрҙарын күрһәтеүҙән башланды. Экранда бер-бер артлы Башҡортостандың хәҙерге үҫешен билдәләгән мөһим документтарҙы ҡабул итеү менән бәйле ваҡиғалар үтте: Дәүләт суверенитеты тураһында декларация, Рәсәй һәм Башҡортостан дәүләт власы органдары араһында вәкәләттәрҙе сикләү, яңыртылған БР Конституцияһы тураһында Договорҙар.\n— Демократик Рәсәй составында хәҙерге Башҡортостандың үҫеш нигеҙҙәре бынан 20 йыл элек һалынды, — тине йыйылыусыларға мөрәжәғәт итеп Өфө ҡалаһы хакимиәте башлығы Павел Качкаев. —1990 йылдың 11 октябрендә республиканың дәүләт суверенитеты тураһында Декларация ҡабул ителде, ул оҙаҡ йылдарға уның үҫеш йүнәлештәрен билдәләне.\nБыл ваҡиғаның тамырҙары тәрән, тип билдәләне Павел Качкаев. Ысынында тыуған яғыбыҙ үҫешенә тәүге таш 1557 йылда, башҡорт халҡы вәкилдәре Рус дәүләтенә ҡушылыу тураһында договорға ҡул ҡуйған саҡта, һалына. 2007 йылда республика был мөһим ваҡиғаның 450 йыллығын билдәләне, уға әҙерләнгәндә Башҡортостан Президенты Мортаза Рәхимов республиканың иҡтисади нигеҙен тағы ла нығытҡан социаль мөһим объекттар төҙөлөшөнә баҫым яһаны.\n— Дәүләт суверенитеты тураһында декларация ҡабул итеүҙе республикабыҙ, киләсәк быуындар яҙмышына ҙур йоғонто яһаусы мөһим ваҡиға тип атарға мөмкин. 20 йыл эсендә Башҡортостанда бик күп эштәр башҡарылды. Һөҙөмтәләр һиҙелерлек, — тине Павел Качкаев.\nӨфө — Рәсәйҙә халыҡтың тәбиғи үҫеше юлға һалынған берҙән-бер миллионлы ҡала. Республика йылы 20 йылда үткән юлды байҡау мөмкинлеге бирә. Беҙ киләсәккә ышаныслы атлайбыҙ.\nӨфө хакимиәте башлығы барыһына ла һаулыҡ, именлек, бәхет, рух күтәренкелеге һәм Республика йылында яңы уңыштар теләне.\nРәсми өлөш тамамланғандан һуң “Мираҫ” йыр һәм бейеү фольклор ансамбле, ҡаланың иң яҡшы үҙешмәкәр коллективтары ҡатнашлығында байрам концерты күрһәтелде.\nТеги: Республика йылы


Эскелек менән көрәшеп, халыҡты ҡырмайыҡ » "Йәшлек" гәзите\nГазета "Йәшлек" » Новости » Һаулыҡ һаҡлау » Эскелек менән көрәшеп, халыҡты ҡырмайыҡ\nБөгөнгө йәшәйештең ҡатмарлы нескәлектәрен аңлатҡанда, йыш ҡына борондан һаҡланып килгән ғибрәтнамәләр ярҙамға килә. Күрәһең, беҙҙең ата-бабаларҙың да тормошо бик ябайҙан булмағандыр. Улар беҙгә һабаҡ өсөн үҙ аҡылын әйтеп ҡалдырған.\nБер ҡалала йәшәгән ти, бер батша. Ул үҙенең тәрән аҡылы менән айырылып торған, ябай кеше мәнфәғәтен ҡайғыртҡаны өсөн халҡы ла уны ныҡ яратҡан. Әммә уны яратмаған дошмандары бер сихырсы ҡарсыҡтан ярҙам һораған. Нисек итеп был ҡаланы яулап алырға, тип. Был ҡалала халыҡ эсәр һыуы булған берҙән-бер ҡоҙоҡ менән файҙаланған икән. Шул иҫәптән, батша ла. Быны белгән сихырсы бер төндә ошо ҡоҙоҡҡа алдан әҙерләгән осоғон ташлаған. Ҡоҙоҡтың һыуын эскән һәр кеше аҡылынан яҙыр булған. Икенсе көн иртән беренселәрҙән булып һыу эскәндәр аҡылынан шаша башлаған. Хикмәттең нимәлә икәнен аңламаған ҡала халҡының күпселеге төшкә тиклем алйып бөткән, ти. Батша, һуңыраҡ тороу сәбәпле, был һыуҙы эсмәгән булып сыға. Ул урамға сыҡһа, бөтә халыҡ бынан тәгәрәп ятып көлә икән. “Батшабыҙ аҡылынан шашҡан!“, тип.\nБына йыш ҡына шулай ҙа була. Халыҡты кемдеңдер бутауы арҡаһында донъяға дөрөҫ ҡарашлы кешеләр күпселек тарафынан мыҫҡыл ителә, улар тураһында ҡотҡо таратыла, ә яңылыш ҡараш әләмгә эленеп алына. Ялған фекер дөрөҫ булып һанала башлай. Был байраҡты күтәреп сыҡҡандар мин-минлеккә бирелеп, ил ағаларына (инәләренә) “әүерелә“. Ә алдыҡтың асылын аңлап етмәгән ябай халыҡ, аңра һарыҡтар көтөүе һымаҡ, “шатланып“ упҡынға китеп барғанын һиҙмәй ҙә ҡала…\nҮткән быуаттың 80-се йылдарында Әбйәлил районының Һәйетҡол ауылында Вәсилә Садиҡова бер һәйбәт башланғысҡа нигеҙ һала. Ауылдаштары менән кәңәшләшеп, эскелеккә ҡаршы асылған көрәштә яңы алым таба ул. Һәйетҡол “Айыҡ ауыл“ тип иғлан ителә. Орлоҡ буш бураҙнаға төшмәй. Элек-электән бесән, ураҡ мәлендә хужалыҡтарҙа айыҡ зона булдырыла торғайны. Ҡыҙыу эш мәлендә эскелек ҙур ҡамасау булып торғас, халыҡ был сараны аңлап ҡабул итә ине. Тотош ауылдың йылдар буйы айыҡ тормош алып барыуы күп көс һалыу талап итте. Сөнки биргән һүҙҙе тотмау, уны боҙоу – ҙур хилафлыҡ булыр ине. Был йәһәттән Вәсилә Садиҡова күп көс һалды, уның етәкселегендә көнө-төнө буйына эскелеккә ҡаршы эш алып барылды. Эскелекте бөтөрөп булмаһа ла, урам буйлап аҙып-туҙып эсеп йөрөгәндәр юҡҡа сыҡты.\n“Кешене юл боҙмай, яман юлдаштар боҙа“, тигәндәй, был күркәм башланғысты эләктереп алғандар араһында “көтөүҙе боҙған йүнһеҙ һарыҡтар“ ҙа тиҙ табылды. Эскегә ҡаршы көрәштән дә изге маҡсат юҡтыр бөгөнгө Рәсәйҙә. Эскенән килгән бәләнең осо-ҡырыйы юҡ, бында оҙаҡ туҡталып тороу кәрәкмәй – һәр кемгә лә аңлашыла. Әлбиттә, һәр изге эш тик “изге маҡсатта“ ғына атҡарылырға тейеш. Ялған һүҙ баллы була, тигәндәй, ошо “татлы“ ниәт артында торған мәкерҙе күреү өсөн күҙ ҙә, аҡыл да, ә иң мөһиме, батырлыҡ кәрәк. Сөнки бында аңды бутау,манипуляция, кешене яңылыштыра торған бәйләнеш оҫта файҙаланыла. “Айыҡ ауыл“дан мотлаҡ айыҡ тормош барлыҡҡа килмәй. Совет осоронда бик эффектив булған сараны бөгөнгө шарттарҙа ҡулланыу – ҙур хата. Бөтөнләй икенсе йәмғиәттә йәшәгәнебеҙҙе онотабыҙ. Матур кейем мәжлестә яҡшы булһа ла, мунсала кәрәге юҡ.\nАуыл магазиндарында спиртлы эсемлектәрҙе һатыуҙы тыйыу менән генә эскене бөтөрөп булмай. Сифатлы араҡы урынына төрлө суррогат, ялған, ағыулы эсемлектәр, көмөшкә һатыуға ғына булышлыҡ иткәнен һәр кем аңлап тора. Бюджетҡа акциздан килгән аҡса кәмей, был аҡсаның кемдең кеҫәһенә инеп ятҡанын да аңлатып тороу урынһыҙ. Ҡайһы бер ҙә башта бер уй ҙа тыуып ҡуя: “Айыҡ ауыл“ хәрәкәтен ошо бутлегерҙар етәкләмәй микән? Тегенән-бынан ишетелеп тә ҡуя – ғүмер буйы көмөшкә һатып көн күргән бәғзе берәү ошо хәрәкәттең алдынғы рәтендә бара, тип. Эксперттар фаразлауынса, бөгөн һатылған алкоголдең тик 35 проценты ғына легаль етештерелә. Ошоноң арҡаһында Рәсәй хөкүмәтенең вице-премьеры Александр Хлопонин әйтеүе буйынса бюджет 30 миллиард һум аҡсанан ҡолаҡ ҡаға. Ҡалғаны – дәүләт иҫәбенән тыш етештерелгән төрлө ағыу. Фанфурик, төрлө суррогат эсеп, ағыуланып үлгәндәр төрлө юл аварияһында һәләк булғандарҙың өстән бер өлөшөн тәшкил итә. Инвалид булып ҡалғандарының осона ла сығырмын тимә: һәр ауылда типһә тимер өҙөрҙәй егеттәребеҙ, аяҡтан яҙғас, урам эскәмйәһендә меҫкен хәлдә ултыра. Уларҙы тәрбиәләүгә киткән сығымдарҙы кем иҫәпләп ҡараған? Уларҙың ата-әсәһе түккән йәшен кем күргән? Статистика ла “айыҡ ауылдарҙағы“ хәлдең күпкә насарыраҡ икәнен иҫбатлап тора. Ошоға ҡарамаҫтан, һәр хакимиәт етәкселеге был күрһәткестәргә күҙ йомоп ҡарарға мәжбүр була.\n“Айыҡ ауыл“ лозунгына ҡаршы тороуы еңелдән түгел. Был сихырсы ҡарсыҡтың осоғона тиң мистика. Уның хикмәте фарисейлыҡҡҡа ҡоролған. Боронғолар юҡҡа “Оҫта алдаҡсы дөрөҫлөккә таяна“ , тип әйтмәгән. Халыҡ өсөн ул эскелеккә ҡаршы йүнәлтелгән сара булып яңғырай, ә ысынында уның маҡсаты булып эскелектең иң алама төрҙәрен таратыу тора. Был “хикмәтте“ күреүе еңелдән түгел. Бының зыянын аңлаған һәм яҡшы белгән власть даирәләре лә бер нәмә лә эшләй алмай. Сөнки быға ҡаршы сыҡҡан хакимиәт етәкселәренең киләсәге ҡараңғы. Быны хатта ошо хәрәкәтте етәкләгән феминисткаларҙың көслө заттан булған үс алыу сараһы тип тә ҡабул итергә булалыр. Сөнки теге йәки был етәксе, - ул башлыса ир кеше- ысынбарлыҡта тегеләрҙең ҡулындағы марионетка ғына булып тора. Манипулятор, рәсми вазифа биләмәһә лә, үҙен унан өҫтөн тота – ул изге эш менән булыша бит! Быға ҡамасауларға ярамай! Теге ҡоҙоҡтоң һыуын эсмәгән батшаны халыҡ аҡылдан шашҡан, тип ҡабул иткән һымаҡ була ла инде. Халҡынан “айырылмаҫ“ өсөн ул ошо һыуҙы “эсергә“ мәжбүр. Ни эшләйһең инде, коллектив аңды еңеүе еңелдән түгел. Әммә халыҡтың күпселеге хаталаныуҙан ғына хата хата булыуынан туҡтамай. Изге маҡсат менән эсене кәметәм тип, халыҡты ҡырыуҙан да ҙур хилафлыҡ юҡ. “Айыҡ ауыл“ урынына айыҡ аҡыл булһын ине. Халыҡтың башын бутауҙы туҡтатайыҡ, йәмәғәт. Манипуляция ҡоло булмайыҡ.\nМәҡәләмде яҙып бөткәс, фекерен белергә тип, Вәсилә инәй Садиҡоваға шылтыраттым. “Эй, улым! Ултырып илағым килә. Бына тигән идеямды сама белмәгән башһыҙ карьеристар сәпсим боҙоп бөттөләр. Һәр нәмә урынында яҡшы бит. Шуны ла аңламаған милләттәштәрем арҡаһында ҡара эттең ғәйебе аҡ эткә төштө. Яман менән юлдаш булма: яҡшы юлдан яҙҙырыр“, тип сәсәниәбеҙ миңә үҙ фатихаһын бирҙе.\nСығыу ваҡыты 29-03-2016, 15:00 | Ҡаранылар: 1244


Төнъяҡ Кавказда хеҙмәт иткән яҡташтарыбыҙға гуманитар ярҙам күрһәтеләсәк\nдүшәмбе, 23 октябрь 2017, Казан вакыты 18:19\nТәүге мобил төркөм Төнъяҡ Кавказ хәрби округына киләһе аҙнала барасаҡ. Тәүге Мобил төркөм Моздоктағы уҡсылар полкында һәм Буйнакскийҙағы уҡсылар бригадаһында буласаҡ.\nХәрби комиссариат, Йәштәр сәйәсәте буйынса дәүләт комитеты белгестәре, артистар һәм журналистарҙан торған төркөм яҡташ һалдаттарға күстәнәстәр, китап- газеталар, Башҡортостан тураһында видеояҙмалар һәм башҡа кәрәк-яраҡтар алып барасаҡ.\nРеспублика хөкүмәте премьер-министры урынбаҫары Фидус Ямалтдинов әйтеүенсә, Грузия- Осетия бәрелешендә һәләк булған яҡташ һалдаттар ғаиләләлренә лә ярҙам күрһәтеләсәк. Дмитрий Берденконың әсәһенә, Артем Полушкиндың атаһына, Венер Шәһимәрҙәновтың ҡатынына 250-шәр мең, һәм әсәһенә 100 мең һум түләнәсәк.\nУларҙан тыш һуғышта йәрхәтләнгән Денис Стародубцев һәм Артем стодаға 100-әр, Айрат Уразбәхтин, Артур Хөсниәров һәм Рөстәм Лотфуллинға 50 шәр мең тапшырыласаҡ.\nКөньяҡ Осетия һәм Абхазия бойондороҡһоҙлоғон таныуға саҡырып Рәсәй мосолмандары үҙәк диниә назараты рәйесе тәлғәт Тажетдин да белдереү яһаны. Ул барлыҡ мосолман ойошмаларын гуманиатр көрсөктә ҡаза күргән Осетиндарҙа ярҙам итергә өндәне.\nБөгөн Өфөнөң Ләлә мәсетендә мосолман руханиҙары йыйыны үтте. Унда тап ошо эштәрҙе ғәмәлгә ашырыу ҡаралды.


Башҡортостан Президенты республиканың төньяҡ төбәктәрендә булып ҡайтты // Сәйәсәт | новости башинформ.рф\nБашҡортостан Президенты республиканың төньяҡ төбәктәрендә булып ҡайтты\n9:15, 4 октября 2010 Сәйәсәт\nШәмбе көнө Башҡортостан Президенты Рөстәм Хәмитов эш сәфәре менән Бөрө һәм Мишкә райондарында булып ҡайтты.\nТөбәк башлығы муниципаль райондарҙың социаль-иҡтисади хәле менән танышты, ҡайһы бер сәнәғәт һәм социаль объекттарға барҙы.\nБөрөлә Президент ярымфабрикаттар, икмәк-булка һәм ит изделиелары етештереү буйынса «Дудин» шәхси предприятиеһына барҙы. Унда әлеге ваҡытта 300 кеше эшләй. Уртаса эш хаҡы 15 мең һум. Компания кредитһыҙ һәм бурыстарһыҙ эшләй. Тупланма бюджетҡа йыл һайын 10 миллион һумға тиклем аҡса түләй. Рөстәм Хәмитов предприятиелағы ассортимент һәм продукция сифаты менән ҡәнәғәт ҡалды.\nМишкә районында Президент «Агротрейд» яуаплылығы сикләнгән йәмғиәтендә булды, балды һауыттарға бүлеп тултырыу цехын ҡараны. Предприятие күптән түгел генә асылған. Яҡын киләсәктә бында 50-60 кеше эшләйәсәк, етештереүсәнлек айына 50 тонна самаһы продукция тәшкил итәсәк. Ул Башҡортостан төбәктәренә генә түгел, шулай уҡ күрше Силәбе һәм Свердловск өлкәләренә оҙатыласаҡ.\n— Паралимпия спортына һәр яҡлап ярҙам күрһәтелергә тейеш, — тип белдерҙе республика Президенты Рөстәм Хәмитов Мишкә районында төҙөлөп ятҡан Паралимпия спорты үҙәгенә барғанда. Төбәк башлығы был мөһим социаль объектты төҙөү өсөн уңайлы урын һайланыуын билдәләп үтте.\nМишкә районында Башҡортостан Президенты үҙәк район китапханаһы ҡарамағында ойошторолған Халыҡҡа мәғлүмәт ярҙамы күрһәтеү үҙәгендә, район кәсепселәренең “Оҫталар ҡалаһы” күргәҙмәһендә лә булды.\nРөстәм Хәмитов үҙ сәфәре ваҡытында Мишкә районының 80 йыллығына һәм Мишкә ауылының 300 йыллығына арналған тантаналы йыйылышта ҡатнашты.\n— Мишкә районының тәбиғәте матур һәм һәләтле кешеләргә бай булыуына мин һәр ваҡыт һоҡландым, — тине Президент халыҡҡа мөрәжәғәт итеп.\nУл районда, иң элек, ауыл хужалығының үҫешеүен билдәләне. Ләкин райондың данын арттырған башҡа тармаҡтар ҙа бар. Улар иҫәбендә – умартасылыҡ. Бынан тыш, юлдар төҙөлә, фермерлыҡ һәм бәләкәй бизнес үҫешә.\n— Шул уҡ ваҡытта район бюджеты дотациялы булып тора, — тип үкенес белдерҙе төбәк башлығы. – Ләкин был факторҙың ҡайһы бер объектив сәбәптәре бар. Атап әйткәндә, районда ҡаҙылма байлыҡтар ятҡылыҡтары һәм сәнәғәт производствоһы юҡ.\nХәлде төҙәтеү өсөн районға инвестициялар йәлеп итергә кәрәк, тип һыҙыҡ өҫтөнә алды Рөстәм Хәмитов. Республика Президенты был мәсьәләне хәл итеүҙә ярҙам күрһәтергә вәғәҙә итте.\nСергей Захаров, Рәсүл Хәмиҙуллин автор: Сергей Захаров, Рәсүл Хәмиҙуллин


Сайт Усаевой Рамзии Абделганиевны - Иншалар\n6а класс уҡыусыһыУсаев Айгиздең «Йылан тауы шишмәһе» әкиәте.\nТауҙар бейек,йылғалар киң,\nШишмәләр саф булғанда,\nБейек тауҙың башында\nБер ауыл хасил була.\nХайран йомарт был илдә\nЕргә төшкән орлоҡ та\nКешегә тормош бирә,\nДонъяларға йән өрә.\nБыл илдәрҙән Батшаға ла\nҮтергә тура килә.\nҒәлийәнәп шул көндән һуң\nҺәм үҙенең яугирҙәренә был ожмахтан ер бирә.\nБер кемгә баш эймәгән, дошманға бирешмәгән ғорур халыҡ килеп төпләнә бында.Улар иген иккәндәр, тырышып донъя көткәндәр.\nЛәкин батыр улдар, матур ҡыҙҙар үҫтереп, татыу- имен тормош башлаған халыҡтан Аждаһа бик көнләшкән. Төрлө уҫаллыҡтар уйлап, был илгә яу ебәргән,ти. Тик Аждаһа бер нимәне белмәгән : бейек тауҙың башында Йылан бит һаҡта торған. Имеш, Йылан ул төбәкте күп ҡазанан ҡотҡарған. Бәлә киләһен һиҙеп, тау башынан һыҙғырған.\nАждаһа яуы киләһен дә Йылан бик ваҡытлы киҫәткән. Ир- егеттәр бер булып, ҡулдарына ҡорал алып, ат атланып, ғаиләләрен Йылан тауы итәгенә йәшереп, илен һаҡларға, данын яҡларға изге көрәшкә киткәндәр. Тик ҡатын- ҡыҙ күҙ йәшен күрһәтмәгән, уҫаҡ утын һүндермәгән, тыуған балаларын үҫтереп, тыуаһыларын көтөп, ирҙәренә тоғро булып иген иккән, донъя көткән.\nБына бер заман Йылан тағы ла тынғыһыҙлана башлаған. Ул борғоланып- борғоланып ҡойороғон ергә бәргән, янып торған күҙҙәре менән тирә- яҡты айҡаған. Ололар быны хәйерлегә юрап, доға ҡылған. Ҡатын- ҡыҙ, бала- саға тағын тау ҡыуышына йәшеренгән...\nОло юлда туҙан күтәрелгән. Бер аҙҙан ҡалҡыулыҡта аттарға атланған батырҙар пәйҙә булған. Бына ни өсөн Йылан тынғыһыҙланған икән.\nЕңеү! Еңеүселәр ҡайтты!\nБайрам башлана. Йылан тауы шишмәһенә шатлыҡ күҙ йәштәре лә ҡушыла. Тимәк тормош дауам итә, парҙар табыша, парҙар ҡауыша... Тау шишмәһе юлы буш тормай, Сулпы тәңкәләрен тағып, сәскәле-биҙәкле көйәнтә- силәктәрен иң баштарына һалып , йәш ҡыҙҙар, еңгәйҙәр Йылан тауы шишмәһенә һыуға төшәләр. Ҡыҙҙар һыуға, егеттәр ат эсерергә килгән арала ниндәй генә серҙәр ишетмәгән Йылан тауы шишмәһе?!\nБыл шишмәлә мин дә булдым.\nҺыуын эсеп һыуһыным ҡандырҙым\nБитем йыуып сафландым,\nКүстәнәскә һыу алдым....\n«Мин бәхетле тыуған еремдә» 10б класс уҡыусыһы Ғәйнетдинова Еленаның иншаһы.\nҮҙенең тыуған иле һәр кемгә ғәзиз һәм ҡәҙерле. Тыуған ерҙең бәпкә үләндәре лә, ыжғыр бурандары ла, йәйрәп ятҡан иген баҫыуҙары ла - һәммәһе лә күңелгә яҡын. Тыуған ерҙә сылтырап аҡҡан шишмә һыуҙары тәмлерәк, ҡоштар йыры моңлораҡ, кешеләре мөләйемерәҡ кеүек тойола.\nМинең тыуған ерем-Башҡортостан. Беҙҙең республикабыҙ бөйөк Рәсәй территорияһында урынлашҡан. Бында бик күп милләт дуҫлыҡта һәм берҙәмлектә матур ғүмер кисерә. Уларҙың уникаль традициялары, боронғо культуралары тыуған яғыбыҙҙың иң ҙур рухи байлығы. Һәр кемгә үҙ тыуған яғы йөрәгенә бик яҡын һәм ҡәҙерле. Ҡайҙа ғына булмаһаң да, ниндәй генә матур ерҙәрҙе күрмәһәң дә, күңел барыбер үҙ тыуған яғына тартасаҡ, сөнки бында тәбиғәт тә матурыраҡ, һауа ла яҡшыраҡ. Башҡортостан йәшел ҡуйы урмандары, саф таҙа һыулы йылғалары, бөйөк Урал тауҙары, тәбиғи байлыҡтары, үҙенсәлекле мираҫы һәм ҡомартҡылары менән дан тота, әҙәбиәте һәм фольклоры телдән төшмәй. Тыуған яҡ- минең яратҡан ғаиләм һәм тыуған йортом ғына түгел, тыуған яғым минең - бөтә Башҡортостан.\nЭҫе йәй көндәрендә оло имәндәр һәм төҙ ҡайындар күләгәһендә, еләҫтә йөрөүе иң рәхәтелер. Минең тыуған ерем урмандары төрлө- төрлө еләк - емештәргә, бәшмәктәргә, файҙалы үләндәргә бай.\nМинең өсөн иң ҡәҙерле һәм яҡын булған ер - ул минең тыуған ауылым, Баҙраҡ ауылы. Уның тирә-яғын урман, яландар уратҡан, ә эргәһендә Себергән йылғаһы ағып ята.\nҠалмияз урманының бөрлөгәнен, ҡарағатын әйтеп тораһы ла юҡ. Яланында еләк ҡыҙыл балаҫ кеүек түшәлеп ята. Яҙғы күкрәүҙәрҙән Шихан тауыбыҙ һәр саҡ гөрләп тора. Был тәбиғәттең киләсәге беҙҙең ҡулда!Ауылыбыҙҙың матурлығын әйтеп бөткөһөҙ.\nТуристарҙың,сәйәхәтселәрҙең күңелендә Башҡортостандың матурлыҡтары оҙаҡҡа һаҡлана. Ҡүбеһенең был тылсымлы, мөғжизәле ергә боролоп ҡайтаһы киләлер, тип уйлайым мин.\nБеҙҙең бурысыбыҙ – ошо тәбиғәт байлыҡтарын, тыуған яғыбыҙҙың матурлығын һаҡлауға барлыҡ көсөбөҙҙө һалыу, тыуған еребеҙгә оло хөрмәт менән ҡарау.Ҡоштарға осор өсөн – ҡанат, үләндәргә үҫер өсөн – тупраҡ, балыҡтарға йөҙөр өсөн – һыу, ә кешегә йәшәр өсөн үҙ тыуған иле кәрәк.Ғәзиз төйәгебеҙ булған Башҡортостаныбыҙ биҙәктәрен киләсәк быуынға күҙ ҡараһылай һаҡлап, тапшырайыҡ. Мин бәхетлемен икән был ерҙә, киләсәк быуындарыбыҙ ҙа шулай уҡ бәхетле булыр, тип ышанам.\n11б класс уҡыусыһы Ғәйнетдинова Еленаның «Ҡоролтайға әйтер һүҙем бар» иншаһы.\nДуҫтар, һеҙ ҙә тыңлағыҙ.\nБашҡортостан ҡунаҡ йыя,\nБеҙ ҙә ситтә ҡалмабыҙ.\nБашҡортостан – төйәгем,\nҺине яҡлап, һине данлап\nТибә минең йөрәгем,\nҠоролтайға әйтер һүҙем бар,\nҺүҙеңдән һис сыҡмабыҙ.\nБеҙ ситкә тайпылмабыҙ.\nШОС һәм БРИКС бында үтте,\nҠоролтай ҙа үтәсәк.\nБөтә донъя башҡорттары\nКүп һорауҙар сисәсәк.\nКүңелдәр киң,йөҙҙәр асыҡ,\nТабын тулы һый-ниғмәт-\nБына шул ул ҙур хөрмәт!\nХат килеп төштө. Эйе, эйе,бөтөн шартын килтереп яҙылған ябай ғына хат.Сибайҙан.Ағайымдан.Йөкмәткеһе генә бик үк ябай түгел- ҡунаҡҡа саҡырғандар.Ләкин юлдар араһында ниндәйҙер сер ята һымаҡ,етмәһә,күңелдәрҙе тулҡынландырып,ул яҡтарҙың тәбиғәтен тасуирлағандар. Ысынлап та шулай уҡ булһа... Ләкин Борайыбыҙҙан да матур түгелдер инде...\nУйлап ҡараһаң, һәр кемдең үҙ яғы үҙенә яҡын ул. Сөнки һин шунда донъяға ауаз һалғанһың, атай- әсәй һүҙе лә башлап ошонда әйтелгән, ялан тәпәй һалған эҙҙәрең дә йәшел үлән, урам туҙандарында ҡалған.Дуҫтарың, туғандарың, ата-бабалар ере бит ул.Тыуған яҡ! Бары тик кеше кешегә оҡшамаған кеүек һәр яҡтың үҙ гүзәллеге, үҙенсәлеге бар.\n«Мин хайранмын киңлегеңә,\nБашҡортостаным- илем”,-тигән бит Мостай Кәрим ағай ҙа.\nОшо илгә 11 октябрҙә 25 йыл тулды.Күп милләтле халыҡтарҙың берҙәмлеген, дуҫлығын кәүҙәләндереүсе был байрам-ысын мәғәнәһендә бөтөн халыҡ тантанаһына әйләнде.\n«Республика һәр ваҡыт бөйөк Рәсәйҙең терәге булды һәм шулай булып ҡаласаҡ”,-тине республика башлығы Рөстәм Хәмитов.\nЕгерме биш йыл әллә ни ҙур ваҡыт та түгел кеүек.Әммә шул тарихи берәмектә Башҡортостан өс тапҡыр Бөтә донъя ҡоролтайы үткәрергә, яңы төр ижтимағи йәшәйеш дәрәжәһенә күтәрелергә иреште.Дүртенсе тапҡыр Донъя күләм ҡоролтайының Башҡортостанда үтеүе үҙе үк төйәгебеҙгә күрһәтелгән ышаныс ул.\nҮҙенең теле, гербы, флагы, гимны булған азат Башҡортостан Бөтә донъя ҡоролтайын үткәрергә лайыҡ тип уйлайым.Һис сикһеҙ ғорурланыр ҡаҙаныштарыбыҙ бихисап, уларҙы һанап сыгыу ғына ла бик күп нимә тураһында һөйләйәсәк. Бер нисә быуат дауамында бай төбәгебеҙҙең аталмаған символы- башҡорт балы, Ағиҙелдең бейек ярында һаҡта торған Салауат Юлаев һәйкәле, Шүлгәнташ мәмерйәһе, “Урал батыр” эпосы һәм ҡурайыбыҙ- ошолар мөғжизә түгелме?!Ә башҡорт телендә Башҡортостанда ғына түгел, Силәбе,Ырымбур, Төмән өлкәләрендә, Татарстан, Удмурт республикаларында һәм илебеҙҙең башҡа төбәктәрендә һөйләшәләр. Латвия, Эстония, Австралия, Германияла ла башҡорт йәмғиәттәре бар. Барлығы 1,2 миллиондан артыҡ башҡорт телендә һөйләшеүсе иҫәпләнә, ә инде 1 миллиондан артык башҡорт халкы үҙебеҙҙең Башҡортостанда йәшәй. Башҡорт илен, телен үҙенеке итеп ҡабул иткән башҡорттар 21 ноябргә Өфөгә Бөтә донъя ҡоролтайына йыйыласаҡтар.\nБыл конгреста мин тыуған төйәгебеҙ Башҡортостандың ер – һыуҙарын, сәскәле болондарын, зәңгәр һауаһын, тәбиғәт үҙе биргән байлыҡтарын һаҡлау мәҫьәләһен күтәрер инем.Тирә-яҡ мөхитте һаҡлау тураһында конкрет эштәр һәм уларҙы үтәү юлдары ҡаралһын ине. Шулай булһа ғына еребеҙ үҙенең гүзәллеген быуындан –быуынға тапшыра аласаҡ.Мин экология мәҫьәләһен ҡоролтай башлап күтәрергә тейештер тип уйлайым.Был закон халыҡ араһында ҡоролтайҙың абруйын күтәрер ине.Ҡоролтайҙы бөтөн донъялағы башкорт халкы һайлап ҡуйған. Тимәк, ул алдан атларға, юл күрһәтергә тейеш.\nӘ хаттың сере шунда булып сыҡты: беҙҙең ағайыбыҙ ошо ҡоролтайға вәкил итеп һайланған икән. Бындай ҙур хөрмәткә лайыҡ булған өлкән кешене ысын йөрәктән ҡотлап, аҡ юлдар теләп, беҙ ҙә ҡайтыр юлға сыҡтыҡ.\nКәңәшле эш тарҡалмаҫ.\nХалҡына хеҙмәт итеүсе\nҺис бер насар эш ҡылмаҫ.\nИл яҙмышы- ир ҡулында,\nИр яҙмышы- ил ҡуйынында.\nБерҙәм булайыҡ, бергә булайыҡ!\nҠоролтайға әйтер һүҙем шул!\n«Мин бәхетле тыуған еремдә»6а класс уҡыусыһы Усаев Айбарҙың иншаһы.\nТыуған илде үҙе һайлап\nАла алмай әҙәм – инсан.\nНишләр инем, тыуған-ерҙә\nОшо илдә, ғәзиз ерҙә\nТыуа алмаған булһам?!..\nҺандуғасым, әйт әле, һин ҡайһы ерҙә тыуған?\nТыуған илем, һөйгән ерем – ирекле Башҡортостан!\nАтайым тыуған, әсәйем килен булып төшкән яҡты ла, йәмле лә төйәгем – тыуған яғым Борайҙы бик тә яратам. Ифрат та матур шул ул, минең Борайым! Ауыл артында ғына йәшел урманы, борғаланып аҡҡан Таныбы, өр – яңы тормош менән йәшәй башлаған Сару йылғаһы – барыһы ла яҡын миңә. Тыныс ҡына аҡҡан йылға яҙ килгәс нисегерәк тулып аға. Ярҙарына һыймай ул. Урамдары ҡыл тартҡан кеүек, төп – төҙ, – таҙалыҡҡа, пөхтәлеккә тиңе юҡ,- тиҙәр, сит ерҙәрҙә йөрөп ҡайтҡан кешеләр. Уның береһе Пионерҙар урамы миңә айырыуса яҡын. Ике яғында ағастар гөрләп ултыра.\nАҡ зифа һындарына йәшел шәлдәрен ябынып, нимәләр тураһында серләшәләр ҙә, ниндәй һүнмәҫ моңдарын һибәләр икән? Ҡайындар тураһында төрлө – төрлө энциклопедиянан уҡып та ҡараным.Ләкин ауылдан һуғышҡа киткән ир – егеттәр ултыртҡан ҡайындар тураһында легенда йөрәккә мәңге уйылып ҡалыр.\nБеҙ ҙә китәрбеҙ. Йәш ҡайындар ултыртырбыҙ. Улар беҙҙе: “Иҫән – һау йөрөп ҡайтығыҙ!”- тип оҙатырҙар. Бынан һуң нисек һағынмайһың да, нисек ашҡынып ҡайтмайһың инде тыуған яғыңа?!\nБәлки Әфған, Чечен һуғышына китеүселәр ҙә ҡайындар ултыртҡандарҙың, ата – әсәләре уларҙың да иҫән-һау әйләнеп ҡайтыуҙарын теләгәндәрҙер?\nБер кемде лә, бер ҡасан да ярҙамынан мәхрүм итмәгән Башҡортостан үҙ улдарының таш һәйкәлдәр булып ҡайтаһын белгәндер ҙә бит... .Әле яңы асылған обелиск янында беҙ, үҙебеҙҙең бала – саҡ уйы менән булһа ла, барыбыҙ ҙа ошо тураһында уйланыҡ бығай. Айҙар Мәхмүтов, Илгиз Сарваров, Марат Нуртдинов кеүек егеттәре булғанда Борайыбыҙ йәшәр, йәшнәр! Беҙ ҙә батыр ағайҙарыбыҙҙың рухына тап төшөрмәбеҙ.\nАлда – юлдар. Алда – йылдар. Улар ҙа ошолай күңелле, шатлыҡлы булһын инде. Барыбыҙҙың да йөҙҙәр нурлы булып ҡалһын! Тыуған яҡтың яҡын юлдары беҙҙе һәр ваҡыт үҙенә алып ҡайтыр. Бары тик алға ҡарап атлай белергә генә кәрәк.\nМин дә туҡтамай алға атлаясаҡмын. Алда – ҙур тормош юлы, яңынан – яңыкиңлектәр. Рәхмәт һиңә, Борайым йомшаҡ йәшел бишегем!\nТыуған ерем – әсәм минең,\nШәфҡәт менән тулған бишегем.\nИмгән һөтөм, икмәк һәм саф һауам,\nДонъяға сығарған ишегем...


Тәбиғәтте хөрмәтләү - үҙебеҙҙе хөрмәтләү » "Урал" гәзите\nТәбиғәтте хөрмәтләү - үҙебеҙҙе хөрмәтләү\nБашҡорттоң бөтә йола, миҙгел байрамдары ла кешенең тәбиғәт менән берлегенә, Аллаһы Тәғәләнең барлығына ышаныуға ҡоролоп, йыл да йәшелгә баҫҡас, туған тәбиғәтебеҙҙе уятҡан кәкүкте ризалыҡта ҡалдырыуҙы, аяҡ аҫтында түшәлеп үҫкән ниғмәттәрен "бисмилла" әйтеп ауыҙ итеүҙе, унан килә сәсеү тамамлауҙы матур йола байрамына әүерелдергән. Ғәҙәттә, был байрамдарҙа ҡатын-ҡыҙҙар, балалар ҡатнашҡан, ә ир-ат ҡаҙан аҫып усаҡ яғыуҙа, кәрәк- яраҡ ташыуҙа ярҙамлашып йөрөр булған. Аллаға шөкөр, бөгөн дә ауылдарҙа йола байрамдары шартына килтерелеп үткәрелә.\nҒәбдөк ауылының әүҙем ҡатын-ҡыҙҙары, хәҙер Ағинәйҙәр ойошмаһы ағзалары, мәктәп уҡыусылары менән бергә “Кәкүк сәйе” йола байрамы үткәрҙе. Тәбиғәт-әсәбеҙ байрам үтәһе аҡланға хәтфәләй сөм йәшел үләндән балаҫ түшәп, баҡсалағы сиренгә сәскә-алҡалар тағып, Инйәр аръяғындағы таллыҡтарға һандуғастарын теҙеп ҡуйып, сынъяһау итеп биҙәгән. Байрамса кейенеп-яһанған балалар сыр- сыу килеп уйнай, оло инәйҙәр эскәмйәгә теҙелешкән, өҫтәлдәргә өс самауыр менеп ҡунаҡлаған, һыу янында ғына эленгән ҡаҙан аҫтында ут уйнай. Ҡояш та йола байрамында ҡатнашыусыларҙың күңелен күрергә теләп, ҡайнар нурын һибә...\nАғинәйҙәр ойошмаһын башлап йөрөгән Ғәбдөк мәктәбенең тәжрибәле башланғыс кластар уҡытыусыһы Рәүфә Айытбаева йыйылыусыларға тәбрикләү һүҙен әйтте. Әүҙем йәмәғәтсе, мәктәп директоры урынбаҫары Рәфиға Ибраһимова “Кәкүк сәйе” йола байрамының тарихы менән таныштырҙы. Артабан балалар һәм ағинәйҙәр кәкүк тураһында йырҙар башҡарҙы, һәр уҡыусы кәкүк, тәбиғәт, йолалар тураһында шиғырҙар һөйләне, балалар киң аҡланды бер итеп “Йәшерәм яулыҡ”, “Аҡ тирәк, күк тирәк”, “Аҡ ҡалас”, “Кәкүк һәм һандуғастар” кеүек уйындарҙы уйнап кинәнде. Ә ағинәйҙәрҙең күмәкләшеп йырлауы, таҡмаҡ әйтешеп бейеүе, күңелле итеп “Наза”ға төшөүе күңелдәргә хуш килде. Яҡындағы урманда һайраусы һандуғастар менән ярышып йырлаусылар ҙа күп булды. Әҡлимә Айытбаева, Рәүфә Айытбаева, Ләлә Баязитова, Садиҡа Исламова, Инзира Шөғәйепова кәкүк ҡош телгә алынған халыҡ йырҙарын башҡарҙы. Ауылдың оҫта гармунсыһы Әнүәр Мөхәмәтйәнов һәр сығышты музыкаль яҡтан биҙәне. Р. Айытбаева етәкселегендә балаларҙың күмәкләп «Күбәләк», ауыл клубының художество етәксеһе Рима Мөхәмәтйәнова әҙерләгән ”Сәскәләр” бейеүҙәрен башҡарыуы үҙе ҙур тамашаға әйләнде. Мәктәп уҡыусыһы Луиза Ғилманованың (етәксеһе Р. Мөхәмәтйәнова) башҡорт бейеүен бөтә нескәлектәренә еткереп бейеүе иҫтә ҡалырлыҡ булды. Эскәмйәлә ултырған өләсәйҙәр бала саҡтарын, уйнаған уйындарын, йыр- бейеүҙәрҙе, таҡмаҡтарҙы иҫләп, балаларының, ейән-бүләләренең уйнауҙарына һөйөнөп ҡарап ултырҙы.\nУңған өләсәйҙәрҙең, ағинәйҙәрҙең һәр береһе оҫта хужабикә, ҡул эштәренә маһир булыуҙарын дәлилләп, яҙғы йәшел ниғмәттән генә нисәмә төр аш-һыу бешереп, турап, байрам табыны йыйған, аллы-гөллө бәйләм түшәместәр алып килгән. Вәрә Шөғәйепова баҡсаһында үҫтергән балтырған менән ыумас ыуған. Уның топинамбурҙан котлет һәм төрлө йәшеллектән әҙерләгән билмәненән ауыҙ иттеләр. Ғәлиә Ғәлиуллина, Таңһылыу Нәжметдинова, Айгөл Тәҡиуллина ҡаҙан янында ҡайнашып, барса ҡунаҡтарҙы, балаларҙы балтырған өйрәһе менән һыйланы. Яланда сыра яғып ҡайнатылған өс самауырҙан сәй ташыусыларға Гөлдәр Ялалова етәкселек итте. Рәшиҙә Закирова ирәүән, ҡуҙғалаҡ, йыуа менән табын артында салат турап күрһәтте һәм тәмләтте. Ҡуҙғалаҡтан бөйөрөк, бәлеш һәм башҡа күп төрлө ашамлыҡтарҙы һанап бөтөрлөк булманы.\nАш табыны артында ла һөйләшеү, сығыштар дауам итте. Садиҡа апай Исламова мөнәжәттәр көйләне, сәйгә доға ҡылды. Лира Мәһәҙиева кәкүк тураһында мауыҡтырғыс әкиәт, Рәфиға Ибраһимова көләмәстәр, юрамыштар һөйләне, Әҡлимә Айытбаева аш-һыу, Ләлә Баязитова ҡоштар тураһында йомаҡтар ҡойҙо.\nҠыҫҡаһы, башҡорттоң сәй эсеүе - үҙенсәлекле етди сара булыуын иҫбатланы был йола байрамы ла. Ауыл зыяратының кәртәһе аша кәзәләр инеп, ҡәберлектәрҙәге сәскәләрҙе юҡ итеүе, мәктәп менән зыяратты айырып торған тимер стенаның ауып барыуы, әшәке иҫерткес эсемлекте һатыусыларҙың тыйылмауы һәм йәштәрҙең ғүмерҙәре өҙөлөүе, ауыл артындағы сүп-сар түгелгән урындағы мәхшәр, электр бағаналарының ауып барыуы, һалына башлаған мәсеттең зыярат аҫтында ауыл ҡотон ебәреп, һаман төҙөлөп бөтмәй тороуы тураһында ла һүҙ булды. Үҙ ауылының бөгөнгөһө һәм иртәгәһе өсөн борсолоуҙары урынлы, сөнки тик ҡатын-ҡыҙ ғына был эштәрҙе бер нисек тә башҡара алмай. Яуаплы йәмәғәт эшенә һайланғандар, моғайын, ауылдаштарының теләген иҫәпкә алыр һәм бесәнгә тиклем өмәләр ойоштороп, телгә алынған кәмселектәр өҫтөндә эшләр, тип ышанабыҙ. “Бәйләнештә” сайтына, район гәзитенә иғлан биреп тә ситтәге ауылдаштарҙы йыйырға һәм өмә үткәрергә мөмкин.\nШулай, ауылдың әүҙем йәмәғәтсе ҡатын-ҡыҙҙары ойошторған йола байрамы кәкүкте ризалатҡандыр һәм ауылды баҫып барған шом-шөбһәләр ситкә китһен, сәскә кеүек үҫеп килгән балаларҙың киләсәге ауылдарына бәйле һәм бәхетле булһын, тип теләйек.\nрайон Ағинәйҙәр ҡоро етәксеһе.


Балалар моделле китапханаһы КӘТИБӘ КИНЙӘБУЛАТОВАНЫҢ юбилейын билдәләп үтте. – ЦБС Балтачевского района\n/ Новости/ Балалар моделле китапханаһы КӘТИБӘ КИНЙӘБУЛАТОВАНЫҢ юбилейын билдәләп үтте.\nБалалар моделле китапханаһы КӘТИБӘ КИНЙӘБУЛАТОВАНЫҢ юбилейын билдәләп үтте.\n15 сентябрь күренекле башҡорт әҙибәһе Кәтибә Кинйәбулатованың тыуыуына 100 йыл тулды. Ошо көнгә арнап үҙәк район балалар моделле китапханаһына Балтас ауылының 1-се мәктәбенән 3Б синыфы уҡыусылары саҡырылды (Тимиргалиева Р.Х.). Уҡыусыларға башҡорт әҙәбиәтен үҫтереүгә тос өлөш индергән башҡорт шағирәһе, балалар яҙыусыһы, Һәҙиә Дәүләтшина исемендәге премия лауреаты Кәтибә Кинйәбулатованың тыуыуына 100 йыл айҡанлы «Сабый куңелле шағирә» исемле әҙәби сәғәт үткәрелде.\nУҡыусылар Кәтибә Кинйәбулатованың тормошо, ижады менән таныштылар һәм сара барышында бик матур презентация ҡарап үттелар. «Сабый куңелле шағирә» тип аталган китаптар күргәҙмәһе менән таныштылар. «Туған телемә йөҙ аҙым» проектына ингән «Атай тауышы» китабы менән таныштылар Хайруллина А., Аптулхаев Р., Нуриева Диана шағирәнең шиғырҙарын уҡынылар, Имаева Р. Валиуллина Э. Хафизов Д., Шайбаков Д. «Бала менән ҡуян” шиғырен сәхнәләштерҙеләр.\nКәтибә Кәрим ҡыҙының ижадында мөхәббәт лирикаһы ҙур урын биләй. Күп кенә китаптары ошо мәңгелек темаға арналған. Үҙ ғүмерендә ул 25-тән ашыу китап сығарған. Кәтибә Кинйәбулатова проза жанрында ла эшләне. «Тереләргә әйтер һүҙ» повесында ул һуғышта һәләк булған башҡорт ҡыҙы Маһипәрүәз Сакаеваның ҡаһарман образын тыуҙырҙы. Балалар өсөн яҙылған «Атай тауышы», «Партизан ейәнсәре» повестары ла һуғыш йылдары ваҡиғаларына арнала.\nӘҙәбиәт һәм журналистика өлкәһендәге оло хеҙмәттәре өсөн Кәтибә Кәрим ҡыҙы «Почет Билдәһе» ордены, бик күп миҙал менән бүләкләнә. Ул – Башҡортостан Республикаһының атҡаҙанған мәҙәниәт хеҙмәткәре, Һәҙиә Дәүләтшина исемендәге дәүләт премияһы лауреаты. Күренекле яҙыусы Кәтибә Кәрим ҡыҙы Кинйәбулатова тураһында яҡты иҫтәлек беҙҙең йөрәктәрҙә мәңге һаҡланыр.


1 сентябрь — Башҡорт Википедияһы\n(1 сентября битенән йүнәлтелде)\n1 сентябрь — григориан стиле буйынса йылдың 244-се (кәбисә йылында 245-се) көнө. Йыл аҙағына тиклем 121 көн ҡала.\nРәсәй — Белем көнө.\nСловакия — Конституция көнө.\nҮзбәкстан — Бойондороҡһоҙлоҡ көнө.\n1918 — хәҙерге Башҡортостан Республикаһының Ейәнсура районы Үтәғол ауылында мәктәп асыла.\n1919 — Мәсәғүт педагогия училищеһе асыла.\n1939 — Бөрө дәүләт педагогия институты (хәҙер Башҡорт дәүләт университетының Бөрө филиалы) асыла.\nШамил Рәхмәтуллин, (1.09.1930—22.04.2001), башҡорт совет һәм Рәсәй театр актёры, драматург. РСФСР-ҙың (1991), Башҡорт АССР-ының (1976) һәм Татарстан Республикаһының (2000) халыҡ артисы.\nФәтих Иҡсанов (1.09.1935—19.10.1992), актёр, режиссер. 1969 йылдан СССР Театр эшмәкәрҙәре союзы ағзаһы. «Йәдкәр» фольклор төркөмөн ойоштороусыларҙың береһе. Башҡорт АССР-ының атҡаҙанған сәнғәт эшмәкәре (1986). Сығышы менән хәҙерге Башҡортостан Республикаһының Архангел районы Тирәкле ауылынан.\nХәмит Ирғәлин (1.09.1950), башҡорт яҙыусыһы, драматург. 2000 йылдан Башҡортостан Республикаһы һәм Рәсәйҙең Яҙыусылар союздары ағзаһы.\n1926 — Фәниә Чанышева, башҡорт шағиры һәм журналисы.\n1941 — Ҡәҙим Аралбай, Башҡортостандың халыҡ шағиры (2011), Салауат Юлаев исемендәге дәүләт һәм бик күп әҙәби премиялар лауреаты, Башҡортостандың атҡаҙанған мәҙәниәт хеҙмәткәре.\n1946 — Нажиә Игеҙйәнова, башҡорт шағиры, Башҡортостандың атҡаҙанған мәҙәниәт хеҙмәткәре.\nСтанотин Иван Степанович (1.09.1912—1994), дәүләт һәм хужалыҡ эшмәкәре, 1952—1963 йылдарҙа Стәрлетамаҡ ҡала Советы башҡарма комитеты рәйесе. Ҡыҙыл Йондоҙ һәм Хеҙмәт Ҡыҙыл Байраҡ ордендары кавалеры. Сығышы менән хәҙерге Һарытау өлкәһенең Чиганак ауылынан.\nҒәлиев Вил Барый улы (1.09.1932), инженер-механик-ғалим, юғары мәктәп уҡытыусыһы. Техник фәндәр докторы (1988), профессор (1990). Башҡорт АССР-ының атҡаҙанған фән һәм техника эшмәкәре (1977), И. М. Губкин исемендәге премия лауреаты (1982).\nӘхмәт Ғайсин (1.09.1937—1982), журналист, шағир. 1966 йылдан КПСС, 1974 йылдан СССР Яҙыусылар союзы ағзаһы.\nВанчухина Любовь Ильинична (1.09.1952), ғалим-иҡтисадсы, юғары мәктәп уҡытыусыһы. Иҡтисад фәндәре докторы (2000), профессор (2013). Башҡортостан Республикаһының атҡаҙанған иҡтисадсыһы (2008), Рәсәй Федерацияһының почётлы юғары профессиональ белем биреү хеҙмәткәре (1998).\nНоғманов Иҙрис Мөҙәрис улы (1.09.1952), яҙыусы, ауыл хужалығы ветераны. 2014 йылдан Рәсәй Федерацияһының һәм Башҡортостан Республикаһының Яҙыусылар союздары ағзаһы.\nЗөлҡәрнәев Тәлғәт Рәхимйән улы (1.09.1943), гигиенист-ғалим, юғары мәктәп уҡытыусыһы. Медицина фәндәре докторы (1999), профессор (2000). Башҡортостан Республикаһының атҡаҙанған фән эшмәкәре (2003), Рәсәй Федерацияһының һаулыҡ һаҡлау отличнигы (2000). Сығышы менән хәҙерге Башҡортостан Республикаһының Әбйәлил районы Әбделмәмбәт ауылынан.\nКлемент Александр Васильевич (1.09.1948), архитектор, йәмәғәт эшмәкәре. 1985 йылдан СССР Архитекторҙар союзы ағзаһы. 1988—2008 йылдарҙа «Архпроект» йәмғиәтенең директоры һәм генераль директоры. 1994—1997 йылдарҙа Башҡортостан Республикаһының Архитекторҙар союзы идараһы рәйесе. Рәсәйҙең почётлы архитекторы. Салауат Юлаев исемендәге дәүләт премияһы лауреаты (1992).\nЙосопов Ислам Йосоп улы (1.09.1924—16.04.1991), ғалим-инженер-радиотехник, юғары мәктәп уҡытыусыһы. Бөйөк Ватан һуғышында ҡатнашҡан хәрби-хеҙмәткәр. 1972—1991 йылдарҙа Өфө авиация институтының кафедра мөдире. Техник фәндәр докторы (1971), профессор (1978). Башҡорт АССР-ының атҡаҙанған фән һәм техника эшмәкәре (1985). 2‑се дәрәжә Ватан һуғышы ордены кавалеры (1985). Сығышы менән хәҙерге Башҡортостан Республикаһының Илеш районы Буралы ауылынан.\nӘминев Әхмәт Ғата улы (1.09.1924—20.09.1999), совет партия, дәүләт һәм юғары мәктәп эшмәкәре, ғалим-иҡтисадсы. 1965—1973 йылдарҙа КПСС-тың Дүртөйлө район комитетының беренсе секретары, 1973—1982 йылдарҙа Башҡорт АССР-ының ауыл хужалығы министры, 1982—1986 йылдарҙа Башҡортостан ауыл хужалығы институты проректоры. Иҡтисад фәндәре кандидаты (1972). РСФСР-ҙың VI саҡырылыш Юғары Советы, БАССР-ҙың VII—X саҡырылыш Юғары Советы депутаты. Социалистик Хеҙмәт Геройы (1966).\nСафиуллин Ғабдулхаҡ Кашаф улы (01.09.1934), табип. СССР-ҙың һаулыҡ һаҡлау отличнигы (1975), Башҡорт АССР-ының атҡаҙанған табибы (1976). Мәсетле районының почётлы гражданы (2009).\nДәүләтшин Мөҙәрис Мөбәрәкйән улы (1.09.1939), ғалим-инженер-механик, юғары мәктәп уҡытыусыһы. Рәсәй Тәбиғи фәндәр академияһының мөхбир ағзаһы, техник фәндәр докторы (2006), профессор (2006). Рәсәй Тәбиғи фәндәр академияһының — Фән һәм мәғарифтең атҡаҙанған эшмәкәре. Сығышы менән хәҙерге Башҡортостан Республикаһының Кушнаренко районы Илек ауылынан.\nҒәлләмов Риф Әмир улы (1.09.1944), хеҙмәт алдынғыһы. 1968 йылдан «Востокнефтепроводстрой» тресының экскаватор машинисы, 1980—1992 йылдарҙа — бригадиры. СССР‑ҙың Нефть һәм газ сәнәғәте предприятиелары төҙөлөшө министрлығы отличнигы (1987). СССР‑ҙың Дәүләт премияһы лауреаты (1987). Хеҙмәт Ҡыҙыл Байраҡ (1984) һәм «Почёт Билдәһе» (1977) ордендары кавалеры. Сығышы менән хәҙерге Башҡортостан Республикаһының Кушнаренко районы Яңы Ҡормаш ауылынан.\nНадеждина Вера Александровна (1.09.1954), ғалим-тарихсы. 1980 йылдан Өфө нефть институты һәм Өфө дәүләт нефть техник университеты уҡытыусыһы, шул иҫәптән 1987—2002 йылдарҙа тарих һәм культурология кафедраһы мөдире. Тарих фәндәре докторы (2005), профессор (2012). Сығышы менән Өфө ҡалаһынан.\nБалапанова Сара Хәйрулла ҡыҙы (1.09.1959), хеҙмәт ветераны. 1983—2016 йылдарҙа Баймаҡ район типорафияһы полиграфисы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2004).\n► 1 сентябрҙә тыуғандар\n1948 — Альберт Әсәҙуллин, йырсы, РСФСР-ҙың атҡаҙанған (1988), Татарстан Республикаһының халыҡ артисы (1998).\n► 1 сентябрҙә вафат булғандар\nhttps://ba.wikipedia.org/w/index.php?title=1_сентябрь&oldid=909167 ҡабул ителгән\nПоследний раз редактировалась 21 сентябрь 2019 в 11:06\nБыл бит һуңғы тапҡыр 11:06 21 сентябрь 2019 үҙгәртелгән.


АУЫРЫУҒА ЫШАНЫУ ӨСӨН ТАҒЫ КҮПМЕ ҮЛЕМ КӘРӘК?!\n17 Октябрь 2020, 12:10\nТуғанымдың ғәҙәттәгесә: “Ҡайтып килергә ине”,-тип түгел, ә “ҡайтырға ине” тиеүенән дә һиҫкәнеп китмәгәнмен бит. Йөрәкте һыҙлата шул һүҙҙәре хәҙер. Эйе, ҡустым шул уҡ аҙнала ҡайтты ауылыбыҙға, тик атай йортона түгел, ә мәңгелеккә – зыяратҡа...\nҺуңғы осор коронавирус инфекцияһының ҡапыл арта башлауы тураһында гәзитебеҙҙең алдағы һандарында яҙғайныҡ. Һаҡланыу сараларын күҙәтмәү, ауырыу килеш эшкә, магазиндарға йөрөү, табиптарға ваҡытында мөрәжәғәт итмәү хәлде тағы ла көсөргәнешләндерә бара. Редакцияға мөрәжәғәт иткән ханым да “халыҡ уйланһын ине” тигән маҡсат ҡуйҙы. Яҡын туғанын юғалтыу уны ауыр хис-тойғоларға килтергән. Уның һорауы буйынса был кисерештәрҙе һеҙгә ҡыҫҡартмай һәм үҙгәртмәй еткерәбеҙ.\nАуырыуға ышаныу өсөн тағы күпме үлем кәрәк?\n“Һаҡмар” гәзитендә йәйгеһен коронавирус менән ауырыған кешенең район-халҡына мөрәжәғәте, хатта оран һалыуы тип әйтергә була, баҫылғайны. Ул ир ошо ауырыуға ышанмай көлөп йөрөүе, унан балыҡҡа барғанда өшөп, шунан һуң түшәккә йығылыуы, Баймаҡ үҙәк ҡала дауаханаһына эләгеп, көскә аяҡҡа баҫыуы тураһында бәйән иткәйне. Уның ҡатыны яғынан да, үҙенең туғандары ла, ата-әсәләре – барыһы ла коронавирустан дауаланып дауаханала ятып сыға. Был ирҙең: “Ҡатыныма ла, ҡыҙыма ла Яңы йылға тиклем бер ҡайҙа йөрөмәйбеҙ һәм бар ҡунаҡтарҙан баш тартабыҙ”,-тигән һүҙҙәре йөрәкте семетеп алғайны ла, әммә барыбер мейегә барып етмәгән икән шул...\nУйламағанда, ҡапыл ғына кесе туғаныбыҙҙы юғалтҡас, был ирҙең гәзит аша һалған ораны һүҙмә-һүҙ йөрәгемә яңынан килеп бәрелде. Иҫкәртте бит! Әйтте, өйрәтте, үҙ башынан кисергәнен еткерҙе, ә беҙ тыңламаныҡ. Туғаныбыҙ алдан сөскөрөп-йүткереп тә йөрөмәне. Телефондан һөйләшкәндә: “Апай, һуңғы ике көн хәлем бөтөп тора. Һинең бесәнеңде был аҙнала ырғыта алмаҫмын инде. Был аҙнала ауылға ҡайтырға ине”,-тине.\nКилен дә илай хәҙер. “Ниңә генә шунда уҡ дауаханаға алып барманым икән?! Уның “үтә ул” тигәнен тыңлап тик йөрөнөм. Йүткерә башлағас, андыҙ эсергән булдым. Унан өйҙә ҡасандандыр ятҡан йүткерек дарыуҙарын йотто. Ишек алдына сығып, һаман ниҙер эшләп маташты. Әммә ситтән ҡарағанда ла һәр хәрәкәт уға көскә бирелеүе күренеп тора ине. Ашауының да рәте китте. Көсләп ашарға маташты”,-ти.\nДауаханаға килтергәндә ҡустымдың хәле бөтөнләй юҡ ине. Мотлаҡ компьютер томографияһын үтергә кәрәк. Уныһында сират! Ауырыуҙар бик күп. Медицина хеҙмәткәрҙәренең дә арығаны, йонсоғаны һиҙелеп тора. 4-5 сәғәт сиратта тороп, көскә күренә алды туғаным. Госпиталгә һалдылар. Тик үтә һуң булған икән шул барыһы ла, үтә һуң. Һуңғы юлына ҡәҙерләп-тәрбиәләп тә оҙата алманыҡ. Стәрлетамаҡҡа моргка ебәрелеп, унан ниндәйҙер ҡара туҡымаға көпләп төрөп ҡайтарҙылар. Өйөнә лә индермәй, ишек алдынан ауылдағы зыяратҡа алып киттек Килен дә, балалары ла ауырыны коронавирус менән. Уларҙың хәле мөшкөлләнмәне, өйҙә дауаланып үткәреп ебәрҙеләр. Тик ирен, атайҙарын юғалтыу ҡайғыһынан һеңгәҙәп, юғалып ҡалдылар.\nХәҙер магазинға сыҡҡанда мотлаҡ битлек, бирсәткә кейәм, кешеләргә бөтөнләй йөрөмәйем. Шулай бер танышым осрап: “Юҡ бит коронавирус! Уйлап табылған нәмә! Кеше нимәнән үлһә лә – ковид тей ҙә ҡуялар”,-тип хәбәр һата башлағайны, күҙ йәштәремде тыя алмай киттем дә барҙым. Яҙҙан алып бер туғанымдан тыш, алыҫ туғандарымды ла, таныштарымды ла юғалттым. Беҙ ысынында коронавирустан күпме кеше үлеүен белмәйбеҙҙер, тип уйлайым. Сөнки барыһына ла был диагнозды ҡуйып өлгөрә алмайҙар. Табиптарҙы, шәфҡәт туташтарын, санитаркаларҙы бик йәлләйем. Улар ошо үлемесле ауырыу араһында көн һайын йөрөй, ғаиләләренә йоҡтороп ҡуйырбыҙ тип ҡурҡалар. Ә бит ул коронавирусты нисек дауаларға икәнен һаман аңлап бөтмәйҙәр.\nЯңылыҡтарҙы ҡараһаң: “Рәсәйҙә халыҡ коронавирус менән яҙғы осорға ҡарағанда ҡырҡа күберәк ауырый”,-тип һөйләйҙәр. Әлбиттә, ауырыйҙар, сөнки һаҡланыу саралары бөтөнләй күрелмәй! Вирусологтар башта уҡ: “Балаларҙа ковид һиҙелмәй үтә йәки улар еңелсә генә ауырый, әммә шул уҡ ваҡытта өлкәндәргә йоҡторалар”,-тигәйне. Шуға ҡарамаҫтан мәктәптәр, уҡыу йорттары асылды. Халыҡтың күпләп ауырый башлауын мин ошонан да күрәм. Балалары үҙҙәре лә һиҙмәҫтән коронавирус менән ауырып, уны ата-әсәләргә, уҡытыусыларға һ.б. тарата. “Температуралары үлсәнә”,-тиерһегеҙ, әммә балаларҙың, йәштәрҙең ковид менән бер ниндәй билдәһеҙ (температураһыҙ, йүткереү-сөскөрөүһеҙ ауырыуы билдәле).\nТемпература үлсәүгә килгәндә, хәҙер күп ойошмала электрон термометр менән температураңды тикшерәләр. Һеҙ уның күрһәткестәренә иғтибар иткәнегеҙ бармы? Ул приборҙар – 34 градусты күрһәтә! Әҙәм балаһының тән температураһы шулай була аламы? Өҫтәүенә, һәр кешенеке шул 34 градустан артыҡты күрһәтмәй. Был термометрҙың күрһәткестәренә нисек ышанаһың шунан? Тимәк, температураһы юғары булған кешеләр ҙә һау-сәләмәттәр араһында ауырыу таратып йөрөй инде. Етмәһә, кешеләр хәҙер ғәләмәт итеп туй, юбилей, күмәк кеше йыйып, аяттар уҡыта. Һөҙөмтәлә, шундай йыйындарҙан һуң бер нисә кешенең ковид менән ауырып киткәне ишетелә. Һеҙ уны барыбер халыҡтан йәшерә алмайһығыҙ бит.\nҠапыл ғына атайһыҙ ҡалған ҡустымдың балаларына ҡарайым да: “Ошо ҡайғыны булдырмаҫҡа мөмкин ине бит! Вайымһыҙлыҡ, ваҡытында дауаланмау мәңге уңалмаҫ ҡайғыға алып килде беҙҙең ғаиләне”,-тип илайым. Тик һуң шул, күҙ йәшәтәре туғанымды теге донъянан ҡайтармаҫ.\nАуырыуға ышанып, унан һаҡланыу саралары күрә башлау өсөн беҙгә тағы күпме үлем кәрәк, кешеләр?!


Инфоурок / Классному руководителю / Конспекты / Башҡортостан - дуҫлыҡ бишеге (сценарий)\nБашҡортостан – дуҫлыҡ бишеге\nФольклор байрамына арналған кисәгә сценарий\nҠунаҡ ҡаршылау - инсценировка\nСәхнәлә тирмә ҡоролған. Эргәләге ҡайын ағасында сәңгелдәк аҫылған, ситән ҡоймаға батман, көбөләр ҡуйылған. Ҡурай моңо яңғырай, өләсәй тирмә янында самауыр менән булаша. Ике ҡыҙыҡай сәңгелдәк йырын йырлап, уны бәүетәләр. Өс малай балыҡ ҡаптыра. Килендәр аш-һыу менән булаша…\nАт тояҡтары тауышы ишетелә, кешеләр шау-гөр киләләр. Сәхнәгә , йүгереп малай килеп инә, тыны тарығып:\n-Балалар! Көткән ҡунаҡтарыбыҙ килә! Ҡунаҡтарҙың да ниндә\tйҙәре! Алыҫтарҙан килгән мәртәбәле ҡунаҡтар! Һыр бирмәйек! (исемләп килендәренә эш ҡуша) – Гөлйөҙөм, бар, самыуырыңдың ҡуҙын яңырт, Әсмә, ә һин яңы таҫтамалдарыңды эл! Ҡыҙҙар, итәк-сабыуығыҙҙы ябып ултырығыҙ! – тип күрһәтмәләр бирә.\nШул саҡ малайҙырҙың (ҡыҙҙарҙың) береһе:\n-Өләс, ә күстәнәс ҡунаҡтарға?!...ҡаршы алыу йырын йырлайбыҙмы?\n-Эйе, эйе, балалар!..матур итеп, тейешенсә ҡаршы алырға кәрәк!\nШул саҡ сәхнәгә тәүге номерҙарҙы башҡарыусы ҡатнашыусылар сыға - улар ҡунаҡтар. Өләсәй менән тирмә алдындағы йәштәр уларҙы матур йыр менән ҡаршы ала. “Алтынай” йырлай. Йыр бөткәс, өләсәй:\n-Әссәләмәғәләйкүм, балалар! Ҡәҙерле ҡунаҡтар! Төклө аяғығыҙ менән изге Башҡортостан еренә!\nҠунаҡтар төрлө телдә сәләмләй.\nШул саҡ алға килендәрҙең береһе сыға:\n-Ҡәҙерле ҡунаҡтар! Беҙҙә – башҡорттарҙа, борон-борондан килгән изге йола бар! Илгә ингән һәр ҡунаҡ үҙенең һыулаған һыуын, атын, тамғаһын әйтеп, һөнәрен күрһәтергә тейеш! Шунһыҙ хужаның тирмә түренә үтеп булмай! – ти шаян тауыш менән. (ошо арала сәхнәнән ҡатнашыусылар яйлап ҡына саға башлай, за кулисы уходят незаметно, остаются только те, кто выступает первыми)\n-Әйҙәгеҙ, мах бирмәгеҙ!\n-Кемдең ниндәй һөнәргә маһирлығы бар?\nШул саҡ “Алтынай” ҙар сәхнә түрен ҡунаҡтарға ҡалдырып ситкәрәк баҫа, беренсе булып сығыш яһарға тейеш номер уртаға сығып баҫа. Сәхнә артынан алып барыусы иғлан итә. Концерт номеры бөткәс, өләсәй:\n- Һай, афариндар! Телсән йәштәрһегеҙ! Әйҙәгеҙ тирмәгә, табын әҙер, ҡымыҙынан ауыҙ итерһегеҙ! – тип тирмәгә барыһын да саҡыра. Сәхнә артына китәләр. Күңелле музыка уйнай. Сәхнәгә ике яҡтан алып барыусы килеп сыға.\nҠыҙ: Хәйерле көн, мөхтәррәм ҡунаҡтар, бөгөн беҙҙең изге байрамға йыйналыусылар!\nҮҙ телемдә һөйләшәм –\nМиңә ҡоштар көнләшә.\nМин ҡояшҡа тиңләшәм!...\nЕгет (русса): русса һөйләп китә. Һәм һүҙҙәрен ошо фраза менән тамамлаһа яҡшы булыр ине:\nҠыҙ: Беҙ бөгөн гүзәл еребеҙ, гүҙәл телебеҙҙе тағы ла бер тапҡыр данлар өсөн, дуҫлығыбыҙҙы барлар өсөн йыйылғанбыҙ! Оло Ватаныбыҙ шундай киң һәм ҙур. Ул һәр беребеҙҙең күңелендә әллә күпме быуаттарға, барлыҡ кешелек дәүеренә һуҙылған. Илем халҡы менән күркәм һәм бай. Әллә күпме тиңһеҙ шәхестәрҙе, ҡабатланмаҫ аҡыл эйәләрен биргән беҙгә Ер-Әсәбеҙ!\nЕгет: русса фекерҙе дауам итә. Күренекле кешеләрҙе һанап үтә. Шулар араһында Салауат кеүек батырҙар, Аҡмулла кеүек сәсәндәр…һ.б.\nҠыҙ: Эйе, беҙ ошондай гәүһәрҙәребеҙ булған өсөн ғорурланырға тейешбеҙ. Һәм, әлбиттә, ошо уңайҙан беҙ бөгөн йыйылдыҡ та инде! Сөнки күңелдәрҙә сәсән рухы тынғы бирмәй! Ошо уҡ уй-тойғолар менән янып, алыҫ-алыҫ араларҙы яҡынайтып, беҙгә ҡунаҡтар ҙа килеп еткән. Дуҫтар, беҙҙең ишектәр һеҙгә һәр ваҡыт асыҡ, Башҡортостан – дуҫлыҡ һәм тыныслыҡ иленә әйҙүк, рәхим итегеҙ!!!\nЕгет: русса.Тәүге сығышты иғлан итә. Ул Аҡмулла тураһында композиция. Шиғырҙар һәм бейеүҙәр була.\nАртабан сығыштар иғлан ителә. Егет һәм ҡыҙ алып барыусылар алмашлап иғлан итәләр.\nБашҡортса бейеү иғлан ителә.\nБында байрам күңелле,\nҺәр беребеҙҙең күңеле\nБейеү иғлан ителә.\nМатур күлдәк, итек кейеп,\nӨҫтә сағыу еләндәр.\nҠумыҙсылар ансамблен иғлан итеү.\nБейегеҙ әле, егеттәр,\nБейегеҙ әле, ҡыҙҙар,\nҮҙебеҙсә, саф башҡортса,\nЙырлайыҡ әле йырҙар!\n“Дарман” төркөмө егеттәре сығыш яһай.\n“Алтынай” вокал ансамбле башҡарыуында ….башҡортса йыр.\nӘлфиә Һатлыҡова думбыра менән сығыш яһай. Үҙем әйтәм. Ошо һүҙҙәр менән килеп сығам.\nЙырһыҙ йәшәү – нурһыҙ йәшәү, тиҙәр…\nЙөрәгем минең айҙыр.\nАй-йөрәгем, әйҙә нур-йырыңды\nХалҡым күңеленә яуҙыр.\nБашҡортса йыр алдынан әйтелә.\nБашҡортостан – тыуған илем минең,\nБашҡортостан – дуҫлыҡ бишеге.\nОшо ерҙә асылалыр\nБерәй сит телдә йырланған йыр алдынан йә бейеү алдынан әйтелә.\nХоҙайҙың беҙ үҙ балаһы –\nУдмурт, сыуаш, ҡаҙағы…\nДуҫлыҡ ебен өҙмәйенсә бары алға бараһы.\nСыуаш бейеүе алдынан әйтелә.\nБыл текст Аҡмулла тураһында һөйләгәндә кәрәк булыуы мөмкин.\nЕте ҡиммәт һанайым мин, шуға буйһонам,\nТағы тыуыр ерҙә Аҡмулла ише!\nҺүҙ биреп үҙебеҙгә!\nДу4лы6 – й1ш19 матурлы7ы,\nДу4лы6 – к95ел хушлы7ы.\nЙ1нг1 шифа, т1нг1 шифа,\nБаш6орт – 6а8а6 ду4лы7ы.\nЙыра6 аралар8ы я6ын итеп, 6а8а6 ду4тарыбы8 бе8г1 б9л1кк1 бейеү алып килг1н.\nБеҙҙең ҡыҙҙар бейегәндә\nБашҡалар ары торһон!\nҠыҙҙар майҙанда бөгөн!\nСәхнәлә “…” бейеүе менән ҡыҙҙарыбыҙҙы ҡаршы алығыҙ!\nБашҡорт дәүләт педагогия университеты бына тигән уҡытыусылар әҙерләй! Сөнки ул ябай ғына уҡыу йорто түгел, ә мәғрифәтсе, оҫта мәғәллим Мифтахетдин Аҡмулла исемен йөрөтөүе менән дә мәртәбәле. Уҡыусы уҡытыусыһын камиллыҡта үтеп китһә – тимәк, уҡытыусы ысын мәғәнәһендә хөрмәткә лайыҡ, тиҙәр. Ысынлап та шулайҙыр.\nХалҡың менән бергә-бергә\nӨләшәһең зиннәт, эҙләнеп.\nОло хеҙмәт өсөн, уҡытыусым,\nБаш эйәмен һиңә теҙләнеп!\nБар уҡыусың ғалим булмаһа ла,\nКеше булһын, ҡылһын изгелек.\nҺәр дәресең шуға хеҙмәт итһен,\nШөғөлөң бит һинең мәңгелек.\nҺәр саҡ уңыш, еңеү килһен,\nМәктәп, ғилем юлында.\nОнотмағыҙ: Башҡортостан киләсәге\nКемдәр йәшәй беҙҙә?\nҺорауға яуап бирәм.\nСөнки халҡымдың кемлеген\nМин беләм, яҡшы беләм!\n. Гөрләп тора беҙҙең ҡор\nЯңғырайҙар шат йырҙар.\nТөрлө яҡтан йыйылған\nБында егеттәр – ҡыҙҙар.\nБерәй сит милли бейеү алдынан уҡыла торған шиғыр.\nИзге йомарт ту7андар,\n*ур 6ор7а йыйыл7андар.\n№ау булы7ы8, ту7андар,\nБе88е5 6ор8о йый7андар.\nКисә һуңында тағы ла әйтәһе һүҙҙәр өҫтәү кәрәк. Был яҡынса күҙаллау өсөн.\nТөҙөнө: Әлфиә Һатлыҡова.\n- Ҡунаҡтар киләләр!...-ти.\n-Балалар! Көткән ҡунаҡтарыбыҙ килә! Ҡунаҡтарҙың да ниндә йҙәре! Алыҫтарҙан килгән мәртәбәле ҡунаҡтар! Һыр бирмәйек! (исемләп килендәренә эш ҡуша) – Гөлйөҙөм, бар, самыуырыңдың ҡуҙын яңырт, Әсмә, ә һин яңы таҫтамалдарыңды эл! Ҡыҙҙар, итәк-сабыуығыҙҙы ябып ултырығыҙ! – тип күрһәтмәләр бирә.\nНомер материала: 173100


Башҡортостанда умыртҡа һөйәгенә уникаль операция эшләйҙәр | ГТРК «Башкортостан» — Новости Уфы и РБ\nБашҡортостанда умыртҡа һөйәгенә уникаль операция эшләйҙәр\n14 августа 2015 — 17:20\nЯңыраҡ Салауат ҡалаһында Днепропетровск ҡалаһынан хроник сир менән яфаланған йәш ҡыҙға урындағы табиптар ярҙам күрһәтте. Рәсәй белгестәренең күбеһе был ҡатмарлы операцияға тотонорға йөръәт итмәгән. Сөнки, ул сирленең ғүмере өсөн үтә хәүефле, тип табыла. Салауат ҡалаһының Нейрохирургия һәм патология үҙәгенә Ирина Головятенконы ошондай хәлдә алып киләләр. Йәш ҡыҙ тыумыштан кифосколиоз менән сирләй. Ә ул бөтөнләй дауаланмай тиерлек. Әле Иринаға 24 йәш, ошо ғүмеренең күбеһен ул түшәктә үткәрә. Йылдан йыл сир ҡыҙҙың аяҡ-ҡулдарына һәм эске органдарына үҫешергә ҡамасаулай. Ошондай операцияларҙы илебеҙҙә Мәскәүҙә һәм Башҡортостанда ғына эшләйҙәр. Беренселәрҙән булып сирлеләргә ярҙам итергә Салауат ҡалаһынан Андрей Бакланов тотона. Ул бер нисә кешегә тормош бүләк итә. Иринаның үпкәләре ҡыҫылған, шуға күрә уға тын алыуы ҡыйын. Ә ауырлығы ни бары 25 килограмм. Салауат ҡалаһында үткәрелгән операцияны илебеҙҙә генә түгел, хатта донъя дауаханалары табиптары башҡарырға ҡурҡа. Сөнки, медицина хеҙмәткәрҙәренә бер нисә сәғәт ваҡыт талап ителә. Әгәр, ҡыҫҡа арауыҡта эшләп өлгөрмәһәң, пациенттың ғүмере өҙөлөүе ихтимал.Хәҙер улар иң яҡын дуҫтар. Сөнки, Башҡортостан табибы уға яңы тормош бүләк итте. Ирина Головятенконың умыртҡа һөйәгенә ҡуйылған махсус пластиналар кәүҙәне төҙ тоторға ярҙам итә. Йәш ҡыҙға тороп ултырыр өсөн күпмелер ваҡыт кәрәк буласаҡ. Операциянан һуң да ул тәрбиәгә мохтаж. Сөнки, киңәйгән үпкәләр иркен тын ала, ә был иһә быумаға килтереүе ихтимал. Операциянан һуң төҙәлеү еңел үтһен өсөн Салауат ҡалаһы белгестәре Иринаға бүләк тә эшләгән. Ирина Головятенко бәйләү, сигеү кеүек ҡул эштәре менән булышырға ярата. Киләсәктә ул университетҡа уҡырға инеп, юғары белем алырға хыяллана. Әммә, ярты йылдан тикшерелер өсөн уға йәнә Салауат ҡалаһына килергә тура киләсәк. Йәш ҡыҙ сәфәре барышында Башҡортостан тәбиғәтен дә күрергә теләй.\nАндрей Баклановты Рәсәйҙең һәм сит илдәрҙең дауаханаларына йыш эшкә саҡыралар. Әммә, табип республиканы ташлап китергә йыйынмай. Уның әйтеүенсә, беҙҙең кешеләр ҙә юғары квалификациялы белгестәргә мотаж.\n2 из 857\n"Хәбәрҙәр" Флүрә Мурзина менән - 07.08.20\n1 из 4750\nӨфөлә йәнә оло йәштәгеләргә ҡарата мутлашыуҙар теркәлә\nАлдау алымдары шул уҡ – тәҙрә ремонтлау йә газ ҡоролмаһын йүнәтеү хеҙмәттәре, ә бына суммалар реаль хаҡтан унар тапҡырға ҡиммәт. Хеҙмәт ветераны Валентина Прокофьева йортона саҡырылмаған ҡунаҡтың ҡыйыу аҙымдар менән инеп ярҙамын таға башлауына ханым аптырашта ҡала. Тәҙрә тотҡаларын...\nАртистар “Бөйрәкәй” романы менән танышты\nМ.Ғафури исемендәге Башҡорт академия драма театрының баш режиссеры Айрат Абушахманов артистарҙы Таңсулпан Ғарипованың “Бөйрәкәй” романы менән таныштырҙы. 2006 йылда "Бөйрәкәй" романы өсөн Таңсулпан Ғариповаға Салауат Юлаев исемендәге дәүләт премияһы бирелде. Романда башҡорт халҡының йөҙ йыллыҡ...\n“Сириус” “Аврора” балҡышына булышлыҡ итә\nПрезидент Путиндың Рәсәй Федерацияһының милли маҡсаттарын үҫтереү тураһындағы Указына ярашлы, Сочи белгестәре Өфөләге таланттар асыҡлау үҙәге уҡытыусылары менән һәләтле балалар тәрбиәләү тәжрибәһен уртаҡлаша. Проект технологиялары лабораторияһы тәбиғәт фәндәренең һәр ҡайһыһын һан-программа...\nБашҡортостанда санитар авиация өсөн ун майҙансыҡ төҙөү ҡарала\n2024-се йылға тиклем Башҡортостанда санитар авиация өсөн ун майҙансыҡ төҙөү ҡарала. “Һаулыҡ һаҡлау” милли проекты сиктәрендә Өфөлә өс, Баймаҡ, Белорет, Нефтекама, Октябрьский, Стәрлетамаҡ, Асҡын һәм Мәсәғүттә вертолеттар төшөү өсөн берәр майҙансыҡ төҙөләсәк. Быйыл санитар авиация ярҙамында 75...\nБашҡортостанда Ковид-19 сирен йоҡтороусылар 7 меңгә яҡынлаша\nСтопкоронавирус сайты мәғлүмәттәренә ҡарағанда, Башҡортостанда Ковид-19 сирен йоҡтороусылар 6 мең 920-гә етте. Бер тәүлектә 34 кешенең коронавирус менән ауырыуы асыҡланған. Социаль арауыҡты һаҡлау, күпләп йыйылышмау, битлек, бирсәткә кейеү - һаҡланыуҙың ҡәҙимге саралары булып ҡала....\nБыйыл Көйөргәҙе аграрийҙары бығаса булмаған уңыш ала\nҠайһы бер хужалыҡтарҙа ужым культураһының гектар ҡеүәте 30-35 центнерға етә. Был үҙенә күрә рекорд тип әйтергә мөмкин. Сөнки, Көйөргәҙе – игенселек өсөн хәүефле зона булып ҡала һәм бында йыл һайын тиерлек ҡоролоҡ. Көйөргәҙе аграрийҙары беренселәрҙән булып ужым культураларын урып...\nТөҙөүселәр һөнәри байрамын билдәләй\nИң тормошсан һәм мәртәбәле һөнәр эйәләре – төҙөүселәр – һөнәри байрамын билдәләргә әҙерләнә. Ошо уңайҙан Республика йортонда тармаҡ алдынғыларына дәүләт наградаларын тапшырыу тантанаһы үтте. Башҡортостан элек-электән төҙөлөш тармағы киң үҫешкән төбәк булараҡ танылған. Республикала Социалистик...\nДәүләт Йыйылышы-Ҡоролтай депутаттары беренсе уҡыуҙа түләүле парковкалар тураһында законпроект ҡабул итте. Шулай итеп, халыҡ вәкилдәре баш ҡалабыҙҙың үҙәк урамдарын машиналарҙан бушатыу, дәүләт һәм муниципаль ерҙәрҙә туҡталҡа өсөн түләү индереүҙе планлаштыра. Башҡаланың тарихи үҙәгендә ...\nҺауа температураһы урыны менән 35 градусҡа етер, тип көтөлә. Урман хужалығы һәм Ғәҙәттән тыш хәлдәр министрлыҡтары ҡырға сыҡҡанда айырыуса уяу булырға саҡыра. Һуңғы тәүлектә 17 гектарҙа янғын сығыу осрағы теркәлгән. Бөрйән һәм Белорет райондарында ут һүндерелгән. Хәүефле миҙгел башланғандан алып...\nКөн һайын 3 тиҫтәнән ашыу кеше Ковид 19 сиренә дусар була. Башҡортостанда сир йоҡтороусыларҙың дөйөм һаны 7 меңгә яҡынлаша. Эпидемия башланғандан алып 5 мең 300 кеше һауығып сыҡҡан, 23 кеше һәләк булған. Ил буйынса 860 меңдән ашыу кеше коронавирус йоҡторған. Һәләк булыусылар-14 меңдән ашыу....\nИшембай районы Ҡанаҡай ауылында йәшәүсе Йыһанбаевтар ғаиләһе 1 йыл элек үҙ фермер хужалығы менән шөғөлләнә башлай. Үҙ хужалығың менән шөғөлләнер өсөн эшләргә лә эшләргә кәрәк. Был донъяла ниндәй генә үҙенсәлекле кәсептәр юҡ. Шуларҙың береһен күрер өсөн ошо йорттоң баҙына төшәбеҙ. Ә бында......


Белорет металлургия комбинатында эшләүсе Фидалиә Ҡарыеваның күҙен тимерсыбыҡ киҫәге йәрәхәтләгән\nХеҙмәт урынында бәхетһеҙ осраҡты ҡатынға көнкүрештә алған йәрәхәт тип күрһәтергә тәҡдим иткәндәр. Хәл буйынса Республика дәүләт хеҙмәт инспекцияһы әле тикшереү үткәрә. Эшсеһе күреү һәләтен юғалтҡанға ниңә комбинат күҙ йоморға маташа?\nБыл хәл Белорет металлургия комбинатында 23 мартта төнгө смена ваҡытында була. Тимерсыбыҡ ураусы булып эшләгән Фидалиәнең күҙенә ҡапыл металл киҫәге төртөлә. Махсус кейем, күҙлек тә һаҡлап ҡала алмай. Белореттағы дауаханала операция яһайҙар. Осраҡ буйынса ойошмала комиссия ойошторола. Шуныһы сәйер, завод етәкселеге хеҙмәткәренә дауаланырға аҡса йыйырбыҙ тип тә вәғәҙәләп, йәрәхәтте эш урынында алыуын йәшереп көнкүрештә зыян күргән тип күрһәтеүен һораған.\nҠатынға йәрәхәт катарактаһы диагнозы ҡуйылған. Әле ул Өфө күҙ ауырыуҙары ғилми-тикшеренеү институтына консультацияға килгән. Ай ярым реабилитациянан һуң күҙ яҫмыһын алыштырырға кәрәк буласаҡ. Ханым күрә алырмы,һуҡыр ҡалырмы, әлегә билдәһеҙ.\nФидалиә Ҡарыева Белорет металлургия комбинатында 15 йыл эшләгән. Хаҡлы ялға сығырға ла ун ай ғына ҡалған. Тағы шуныһы, зыян күреүсе әйтеүенсә, был хәлдән һуң цехтағы Фидалиә Фәүҡәт ҡыҙы торған станок идеаль хәлгә килтереп ремонтланған. Күрәһең, техникала етешһеҙлектәр булыуын бөтөрөргә маташҡандар. Ә бына ҡанһырап торған күҙ урынына һау күҙ ултырта алмаясаҡтар.\nОксана Боровых, Белорет металлургия комбинатының йәмәғәт менән бәйләнеш һәм мәғлүмәт бүлеге етәксеһе: «Был ваҡыт эсендә предприятиеға зыян күреүсенән һәм уның ғаиләһенән мөрәжәғәт булманы. Шулай уҡ хеҙмәт урынында алған йәрәхәт тип күрһәтеү буйынса ла... Уны комиссия асыҡлаясаҡ. Производствола алған зыян булараҡ иҫбатлана икән, компания тейешле сара күрәсәк».\nРеспубликаның дәүләт хеҙмәт инспекцияһында белдереүҙәренсә, ваҡиға хаҡында уларға 24 мартта уҡ билдәле булған.\nБәхетһеҙ осраҡты тикшереүгә 15 көн бирелгән. Ошо ваҡыт эсендә комиссия йәрәхәттең сәләмәтлеккә зыянын, комбинатҡа ниндәй яуаплылыҡ йөкмәтеләсәген асыҡлаясаҡ.


Республикала балалар баҡсаһында тәрбиәсе ҡайнар һыулы кәстрүлде баланың өҫтөнә ауҙарған // Хәл-ваҡиғалар | новости башинформ.рф\n13:23, 19 апреля 2018 Хәл-ваҡиғалар\nРеспубликала балалар баҡсаһында тәрбиәсе ҡайнар һыулы кәстрүлде баланың өҫтөнә ауҙарған Фото: «Башинформ» мәғлүмәт агентлығы\nТуймазы ҡалаһындағы балалар баҡсаларының береһендә фажиғәле осраҡ теркәлгән. Тәрбиәсе һаҡһыҙлыҡ арҡаһында ҡайнар һыулы кәстрүлде баланың өҫтөнә ауҙарған. Тәне бешкән бала реанимацияға оҙатылған, тип хәбәр итә «Башҡортостан» дәүләт телерадиокомпанияһы хоҡуҡ һаҡлау органдарындағы сығанаҡҡа һылтанма менән.\nҒәҙәттән тыш хәл 17 апрелдә иртән булған. Яҡынса мәғлүмәт буйынса, әле ҡыҙыҡайҙың хәле тотороҡланған.\nРеспублика Тәфтиш комитетында мәғлүмәт раҫланды.\n«Рәсәй Тәфтиш комитетының Башҡортостан буйынса тәфтиш органдары әлеге осраҡ буйынса тикшереү уҙғара», — тип хәбәр итте «Башинформ» агентлығына Рәсәйҙең Башҡортостан буйынса Тәфтиш комитеты етәксеһенең өлкән ярҙамсыһы, юстиция полковнигы Светлана Абрамова.


Өфөлә Саха театры үҙ гастролдәрен башлай\nӨфөлә Саха театры үҙ гастролдәрен башлай. Яҡут милли театрының 110 йыллығына арналған гастролдәр Евразия илдәре буйлап үтә. Саха театры үҙенең легендар спектаклдәре менән хатта бөтә донъяны урап сығырға ниәтләй. Улар Ҡытай, Бүрәт, Ҡырғыҙстан, Ҡаҙағстан, Татарстан сәхнәләрен яулап...\nБашҡортостан халыҡтар берҙәмлеге өсөн\nБашҡортостан халыҡтар берҙәмлеге өсөн. Халыҡтар берҙәмлеге көнө алдынан Башҡортостан социологтары үҙенсәлекле белдереүҙәр яһаны. Республикала йәшәүселәрҙең 85 проценты төбәктә милләт һәм конфессия-ара татыулыҡ бар тип иҫәпләй. Бөгөн милли һәм дини мөнәсәбәттәҙең социаль күренеше...\nРәсәй һәм Америка Сүриә буйынса һөйләшеүҙәрен дауам итә. Рәсәй сит ил эштәре министры Сергей Лавров Ҡушма Штаттарҙағы һайлауҙан һуң был мәсьәләгә әйләнеп ҡайтырға вәғәҙәләне һәм Сүриә буйынса ике ил аныҡ һөҙөмтәләргә ирешер тигән ышаныс белдерҙе. Мароккола Уарзазат ҡалаһы киләсәккә ишектәрен аса...\nЮғары һөҙөмтәләргә өлгәшкән комбайнсыларға еңел машина асҡыстары бүләк ителә\nЮғары һөҙөмтәләргә өлгәшкән комбайнсыларға еңел машина асҡыстары бүләк ителә. Ошондай тәҡдим менән республика етәксеһе Рөстәм Хәмитов сыҡҡайны. Еңеүселәр исемлегендә ун кеше. Улар Баймаҡ, Стәрлетамаҡ, Дүртөйлө, Саҡмағош һәм тағы ла алты райондан. Бөгөн бүләккә лайыҡ булған иң...\nБөгөн ауыл хужалығы эшсәндәренең һөнәри байрамына арналған саралар үтә\nБөгөн ауыл хужалығы эшсәндәренең һөнәри байрамына арналған саралар үтә. Республика башлығы Рөстәм Хәмитов бер төркөм хеҙмәт алдынғыларына дәүләт наградарын тапшырҙы. Республикала ауыл хужалығын үҫтереүгә етди иғтибар бирелә, тине Рөстәм Зәки улы. Етештереү күләмдәрен арттырыу, баҫыу...


«Берҙәм Рәсәй»ҙең XVII съезында Башҡортостан делегацияһын Рөстәм Хәмитов етәкләй » "Урал" гәзите\n«Берҙәм Рәсәй»ҙең XVII съезына Башҡортостандан 18 делегат бара. Делегацияны республика Башлығы, «Берҙәм Рәсәй»ҙең Юғары Советы ағзаһы Рөстәм Хәмитов етәкләй. 5 декабрҙә үткән йомғаҡлау конференцияһында «Берҙәм Рәсәй»ҙең төбәк бүлексәһе секретары, Башҡортостан Республикаһы Дәүләт Йыйылышы рәйесе Константин Толкачев ошо хаҡта хәбәр итте. Сарала Башҡортостан Башлығы хакимиәте етәксеһе Владимир Нагорный һәм партияның үҙәк башҡарма комитеты департаменты советнигы Александр Долганов ҡатнашты.\nСъезда ҡатнашыусылар араһында Өфө, Салауат, Белорет, Мәсетле, Ғафури, Бишбүләк, Балтас, Йылайыр, Илеш, Дәүләкән, Бәләбәй, Борай һәм башҡа райондарҙың вәкилдәре бар. Делегаттар төрлө һөнәр эйәләре — уҡытыусылар, табиптар, ауыл биләмәләре башлыҡтары, предприятие етәкселәре һәм мәҙәниәт өлкәһе хеҙмәткәрҙәре.\n«Берҙәм Рәсәй»ҙең XVII съезы 22-23 декабрҙә уҙа. Унда партияның 2018 йылға өҫтөнлөклө бурыстары билдәләнә һәм кадрҙар үҙгәреше көтөлә. Съезд барышында партия проекттары күргәҙмәһен һәм ете дискуссия майҙансығын ойоштороу ҡаралған. Уларҙы уҙғарыу йомғаҡтары буйынса партияның һайлау алды программаһын тормошҡа ашырыуҙы контролдә тотоу буйынса комиссия ултырышын үткәреү күҙаллана, тип хәбәр иттеләр «Берҙәм Рәсәй» төбәк бүлексәһенең матбуғат хеҙмәтенән.


«Йәшлек» гәзите » Махсус биттәр » Эшһөйәрҙәр затынан\n03.07.2019 Эшһөйәрҙәр затынан\nйәки Кисәге уҡытыусы Салауат Абдрахманов, яҙмышы ҡырҡа боролоп, ауыл хужалығына эшкә күсеүенә һис үкенмәй\nМинән башҡа ла лайыҡлы кешеләр күп, шулар тураһында яҙығыҙ, тигән Салауат Абдрахмановты, данлы “Байрамғол” агрофирмаһының транспорт цехы етәксеһен, саҡ әңгәмәләшергә күндерҙек. Бергә эшләгән хеҙмәттәштәрегеҙҙе маҡтарға форсат сығып торғанда, нисек баш\nтартаһығыҙ, тигәнгә генә риза булды.\n– Улайһа, ошо цехта оҙаҡ йылдар тырыш хеҙмәт иткән Әхиәр Фәхретдинов, Ринат Баһауетдинов, Мораҙым Лоҡмановтарҙы, йәштәрҙән Әлим Хәкимов, Илшат Хәйруллин, Хәбир Килмөхәмәтов, Салауат Шаһиевтарҙы айырым маҡтап үтер инем. Нимәгә тотонһалар ҙа, булдыралар, үҙ бурыстарына яуаплы ҡарайҙар. Хәйер, цехта бөтәһе лә шулай уңған ул, һәлкәү, булдыҡһыҙ түгелдәр. Ҡырҡҡа яҡын кеше эшләгән коллективыбыҙ татыу, берҙәм, ойошҡан. Эш мәлендә төрлө хәл булып китә, ләкин егеттәргә рәхмәттән башҡа һүҙем юҡ. Артабан да иңде-иңгә терәп, бергә-бергә эшләргә яҙһын, тип торам.\nТырыш фиҙакәр хеҙмәте өсөн район хакимиәтенең Маҡтау ҡағыҙы менән бүләкләнгән Салауат Абдрахманов сығышы менән Ҡәйепҡол ауылынан. Атаһын, ғүмер буйы малсылыҡта эшләгән зоотехник Вассаф Әбдрәхим улын, элек ҡайҙа ебәргәндәр, ғаиләһе лә уның артынан йөрөп, төрлө ауылда йәшәп, ярты районды урап сыҡҡандар, тиһәк тә хаталанмаҫбыҙ. Әсәһе Әҡлимә Ғәбдрәхим ҡыҙы, уҡытыусы, кинйә улдары Салауатта педагогикаға һәләтте төҫмөрләп, уға үҙенең юлын дауам итергә кәңәш бирә. Салауат әсәһенең һүҙен йыҡмай, һигеҙенсе синыфтан һуң Белорет педучилищеһына уҡырға бара. Уны тамамлағас, егетте армияға алалар. Ике йыл Төркмәнстанда ил сиген һаҡлаған Салауат тыуған яғына ҡайтыу менән Наурыҙ урта мәктәбенә башланғыс синыфтар уҡытыусыһы булып эшкә урынлаша, БДПУ-ла ситтән тороп уҡып юғары белем дә ала.\n– Балалар менән эшләүе бик ныҡ оҡшай торғайны, – ти Салауат Вассаф улы. – Мәктәптә эшләү осоро күңелле, тулы, дәртле йылдар булып йөрәктә һаҡлана. Беҙ ғаиләлә дүрт бала үҫтек. Гөлдәр, Гүзәл исемле апайҙарым, Илдар ағайым бар, улар уҡытыусы һөнәрен һайламаны, мин бер үҙем генә әсәй һәм атайҙың юлдарын дауам иткән һымаҡмын. Сөнки тәүҙә әсәйем кеүек уҡытыусы булып эшләһәм, аҙаҡ атайым һымаҡ – ауыл хужалығында.Үкенескә, ғүмерҙәре ҡыҫҡа булды: атайҙың арабыҙҙан китеүенә – 23 йыл, әсәй алты йыл элек фани донъянан баҡыйлыҡҡа күсте.\nНаурыҙҙа эшләп йөрөгәндә Салауат Уральскиҙан Гүзәл Вәлиулла ҡыҙы менән таныша. Йәштәр, өйләнешкәс, Учалы ҡалаһына күсеп килә. Ғаилә башлығы ҡалабыҙҙың 12-се мәктәбендә башланғыс синыфтарҙа башҡорт теленән уҡыта. Ләкин атаһы мәрхүм булғас, улар Ҡәйепҡолға йәшәргә ҡайта. Салауатты Яңы Байрамғол ауыл советына ер белгесе итеп эшкә алалар. Алты йыл шунда эшләгәндән һуң тырыш егетте Ринат Ғәйнуллин “Байрамғол” агрофирмаһына инженер вазифаһына ҡоҙалай. Бөтөнләй таныш булмаған өр-яңы мөхиттә эш башлағанда аҡыллы кәңәштәре, атай-ағайҙарса йылы, яҡшы мөнәсәбәте менән ярҙам иткән Ринат Исмәғил улына Салауат һаманғаса тәрән рәхмәтле. Ныҡлап эш нескәлектәренә өйрәнгәс, икенсе һулышы асылып, офоҡтары киңәйеп киткәндәй тойола. Дүрт йыл шул вазифала, һуңынан биш йыл транспорт цехында диспетчер булып эшләгән Салауатты өс йыл элек цех етәксеһе итеп үрләтәләр.\nКүп һүҙ һөйләргә яратмаған, эш һөйгән Салауатты күптәр йырсы булараҡ белә, таный. Талантлы Ринат Жамалов етәкләгән “Байрамғол егеттәре” халыҡ вокаль ансамбле составында улар ҡайҙа ғына, кемдәр генә алдында сығыш яһаманы икән?! Һәр саҡ алҡыштарға күмелеп, ижади конкурстарҙа еңеүҙәр яуланы Байрамғолдоң аҫыл ир-егеттәре. Тик Ҡәйепҡолдан Уральскиға йөрөп эшләгән Салауаттың репетицияларға бөтөнләй ваҡыты ҡалмай, шуға, ҡыйын булһа ла, уға ансамбль менән хушлашырға тура килә. Әммә сәнғәткә тартылышы әлегәсә көслө. Кәләше Гүзәл Уральскиҙа мәҙәниәт йортонда методист булып эшләгәс, Салауат уға концерттар алып барырға ла, сценарийҙар төҙөшөргә лә ихлас ярҙамлаша. Яңы йорт һалып сыҡҡан татыу Абдрахмановтар ғаиләһендә ике ул үҫә. Өлкәндәре Динислам Магнитогорскиҙа тау университетында уҡып йөрөһә, Ғайсар мәктәптә дүртенсе синыфты бөткән. Элек Динислам “Ирәмәл” өлгөлө балалар бейеү ансамблендә бейеп, ҡурай класында шөғөлләнһә, хәҙер Ғайсар ҙа шулай уҡ бейеүгә лә йөрөй, ҡурайҙа ла уйнай. Йыр-моңға һәләт Әҡлимә Ғәбдрәхим ҡыҙы яғынан, йәғни Абдразаҡовтар нәҫеленән килә.\n– Мин бер музыка ҡоралында ла уйнай белмәйем, тәбиғи һәләт асылып, үҫешмәгән, – тип көлдө Салауат. – Комсомольскиҙа йәшәгәндә бер аҙ музыка мәктәбенә йөрөп ҡалдым, аҙаҡ һәләттәрҙе асырға мөмкинлек булманы. Ансамблдә йырлай башлауым да шул сәнғәткә тартылыуҙан ине ул. Әле лә онотолоп киткәндә көйләп алам. Йыр-моңһоҙ йәшәп булмай.\nБер Салауат Абдрахманов ҡынамы ни, байрамғолдарҙың ҡайһыһына төртһәң дә, йә йырсы, йә бейеүсе булып сыға. Алтын-йәшмә ятҡылыҡтарың ары торһон, шундай эшһөйәр, моңһөйәр кешеләребеҙ булғанда! Бер нәмәгә ҡарамаҫтан, ергә тоғролоҡ һаҡлап, ауыл хужалығын алға һөйрәгән тырыштар тап шулар инде.


"Донъяға үҙемсә бағам"\n12 Ноябрь 2018, 17:01\nКемдер йырларға, кемдер бейергә оҫта, ә бына район үҙәгендә йәшәүсе Диләрә Шәрипҡолова бик матур һүрәттәр төшөрә.\nУҡыуын уңышлы тамамлап, әйткәндәй, ҡыҙҙың Ғабдулла Туҡай әҫәрҙәре буйынса әкиәт мотивтарына арналған “Шүрәле скульптураһы” иң яҡшы биш эш иҫәбенә индерелгән, ул быйыл З. Исмәғилев исемендәге Өфө дәүләт сәнғәт институтының һынлы сәнғәт факультетына “Скульптура” йүнәлеше буйынса уҡырға ингән.\nГимназияла уҡыған йылдарында Диләрә 400-ҙән ашыу һүрәт төшөргән. Йәй аҙағында ул иң һәйбәт эштәренең бер өлөшөн яҡташтарына күрһәтеү өсөн район мәҙәниәт һарайында “Йәшлек максимализмы” тип аталған тәүге шәхси күргәҙмәһен ойошторҙо.\nЙәшлек максимализмы төшөнсәһендә йәш рәссам нимәне күҙ уңында тота? Был, иң элек, үҙаллылыҡҡа ынтылыу, үҙ фекереңде яҡлау теләге, донъяға һәм ваҡиғаларға субъектив ҡараштыр, моғайын.\nФойела тамашасыларға төрлө картиналар һәм композициялар тәҡдим ителде. Күргәҙмәгә интерьер, натюрморт, иң яҡын кешеләренең һәм туғандарының, синыфташтарының портреттары һәм бер автопортрет ҡуйылды.\nПейзаждарында иһә башлыса архитектура сағылдырылған. Мәҫәлән, уның картиналарында Рождество Пресвятой Богородицы кафедраль соборы, Раевка шәкәр заводы, Раевка үҙәк район дауаханаһы күренеше сағылдырылған. Йәш рәссамдың шулай уҡ кубизм һәм сюрреализм кеүек художество йүнәлештәрендәге эштәре лә бар. “Портретҡа оҡшаш әйбер” картинаһы бөйөк рәссам П. Пикассоға эйәреп төшөрөлгән. Башҡорт һынлы сәнғәтенә нигеҙ һалған Ҡасим Дәүләткилдеевтың “Зәңгәр күлдәкле башҡорт ҡыҙы” картинаһы стилендә “Милли кейемдәге ҡыҙ” картинаһын төшөргән. “Космостан һөйөү” эшендә - фантастик, “Матурлыҡ эталоны, Давид” һүрәттәрендә антик образдар тәҡдим ителгән.


Хаталарға ҡаршы яу асайыҡ » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Хаталарға ҡаршы яу асайыҡ\nХаталарға ҡаршы яу асайыҡ 06.11.2018 // Йәмғиәт\nӘйҙәгеҙ әле, гәзиттә электән үк алтаҡталарҙағы хаталы яҙыуҙарға ҡаршы алып барылған эште дауам итәйек. Был мәсьәләне ҡуҙғатыуымдың төп сәбәбе – әле булһа урамдарҙа, юл саттарында хаталы яҙыуҙар кәмемәй. Улар хаҡында республикабыҙ матбуғаты аша даими сығыш яһаһаҡ, бәлки, хәл аҙ булһа ла үҙгәрер.\nЕйәнсура районының Үтәғол ауылынан һуң Ырымбур өлкәһенә боролған юл сатында “Оренбург”, “Ырымбург” тигән билдәләр күренә. Кем шулай хаталы яҙғандыр инде, бик күптән тора ошо юл күрһәткестәре.\nӨфөнөң Орджоникидзе районындағы Тимашев ауылында “Остановка “Школа” тигәнде “Мактап” туҡталышы” тип тәржемә иткәндәр.\nБындай хаталар аҙым һайын тигәндәй осрай. Мәҫәлән, “ХозМир” сауҙа селтәре етәкселеге “Все для дома и дачи” тигән һүҙбәйләнеште “Барыһы өсөн йорт һәм дача” тип тәржемә иткән, һөҙөмтәлә ул бөтөнләй икенсе мәғәнә алған. “Аҙыҡ-түлек” тигәнде “у” хәрефе менән яҙыу осраҡтары ла – иң йыш осраған хаталарҙың береһе.\nБына ошоларҙан сығып, тәҡдимемде еткергем килә: хаталы яҙыуҙарға ҡаршы бергәләп яу асайыҡ. Бөгөн һәр кемдең ҡулында сифатлы фото төшөрөү мөмкинлеген биргән телефон бар. Кем ҡайҙа ниндәй хаталы алтаҡта күрә, фотоға төшөрөп, гәзит редакцияларына ебәрһен, социаль селтәрҙәргә һалһын. Республикала махсус терминология комиссияһы булдырылған, уның бәйләнеш координаттарын да киң йәмәғәтселеккә таратыу зарур, тип уйлайым.\nАвтор: Рәҡип УРАҠАЕВ


Салауаттар ҡала тормошона битараф түгел\n13 Сентябрь , 19:30\n“Инцидент-менеджмент” системаһы граждандарҙың социаль селтәрҙәге барлыҡ мөрәжәғәттәрен теркәүҙе дауам итә.\n“Инцидент-менеджмент” системаһы граждандарҙың социаль селтәрҙәге барлыҡ мөрәжәғәттәрен теркәүҙе дауам итә. Сентябрь айында ла улар байтаҡ булды.\nСалауаттар әүәлгесә юлдар торошона, торлаҡ-коммуналь хужалыҡ, төҙөкләндереү мәсьәләләренә зарлана. Бер мөрәжәғәт тә иғтибарҙан ситтә ҡалмай, проблема хәл ителә.\nМәғлүм булыуынса, Салауат ҡалаһындағы Бекетов урамы былтыр ғына ремонтланғайны. Унан алда салауаттарҙан ялыуҙар ҙа, үтенестәр ҙә бик күп булды, һәм бына, ниһайәт, проблема хәл ителде. Яңы юлға тамға һалынды, шул иҫәптән “зебра” ла, “Йәйәүлеләр үткәүеле” тигән билдә лә ҡуйылды. Бер йыл үтте... Социаль селтәрҙә йән ялыуҙар күренде...\n– Бекетов урамында йәйәүлеләр юл аша сыға торған ергә юл билдәһе ҡуйыуҙы, юлға тамға һалыуҙы һорайым. Машиналар юғары тиҙлектә елә, эргәлә генә балалар баҡсаһы, ә билдәләр юҡ, юйылып бөткән. Мөрәжәғәткә фотоны ла теркәйем, – тип яҙған Светлана Смирнова.\nМәсьәлә кисекмәҫтән иғтибарға алынды.\n– “Йәйәүлеләр үткәүеле” билдәһе ҡуйылды, юлға тамға һалынды. Юл сифатлы ғына түгел, хәүефһеҙ ҙә булырға тейеш, – тине Салауат хакимиәтенең ҡала хужалығы идаралығы начальнигы Булат Садиҡов.\n“Инцидент-менеджмент” системаһы Салауаттағы тағы ла бер юлды төҙөкләндереүгә ҡағылышлы мөрәжәғәтте “тотто”.\n– Калинин урамындағы 58-се һәм С. Юлаев урамындағы 41а һанлы йорттар араһындағы юл бик насар. Сара күреүҙе үтенәбеҙ, – тип яҙа аноним.\nБулат Садиҡов әйтеүенсә, С. Юлаев урамындағы 41а һанлы йорт эргәһендәге юл өлөшләтә төҙөкләндерелде, ҡалған участкалағы соҡорҙар ошо арала ямала.\nРуслан Мусин социаль селтәрҙә Мәжит Ғафури урамындағы светофорҙың эшләмәүенә, тик йәшел төҫ кенә яныуына зарлана. “Инцидент-менеджмент” системаһы хәүефле мәғлүмәтте шунда уҡ теркәне һәм күп тә үтмәй мәсьәлә яйға һалынды.\nЙыш ҡына үткәргес торбаларҙы ремонтлау өсөн юлдағы асфальтты аҡтарырға тура килә. Ленинград урамындағы 73-сө йорт янында ла шулай булған. Руслан Левощенко социаль селтәрҙә хәбәр итеүенсә, торбаны ремонтлау барышында асфальтты ҡаҙғандар ҙа, яңынан түшәмәгәндәр.\n– Август аҙағында был юл участкаһында асфальт түшәлде. Бындай эштәр мотлаҡ башҡарыла, – тине Булат Садиҡов.\nӘ Денис Добрых йорт ҡыйығына саҡ йәбешеп торған ҡар тотҡосҡа иғтибар иткән.\n– Салауат ҡалаһының Гагарин урамындағы 31а һанлы йорт ҡыйығындағы конструкция ысҡынып китһә, кешенең өҫтөнә төшөп, имгәтеүе бар, – тип хәүефләнә ул. “Инцидент-менеджмент” мәғлүмәтте шунда уҡ теркәне. Проблема йылдам хәл ителде: ҡулайлама киҫеп алынды.\nҠала тормошона битараф ҡала алмаған Ольга Шилкина ла социаль селтәрҙә мөрәжәғәт иткәйне. Уның тәүге мәғлүмәте 7-се мәктәпкә ингән ерҙәге баҫҡысҡа ҡағылды.\n– Мәктәптең ишеге, баҫҡыстары ҡот осҡос хәлдә, – тип яҙған ул.\nМәсьәләне мәктәп хакимиәте контролгә алып, яңы уҡыу йылы башланыуға баҫҡысты төҙөкләндерҙе.\nИкенсе ялыу – Матросов бульварындағы эскәмйәләр буйынса. Ольга Шилкина уларҙы төҙөкләндереүҙе һорай. Ҡала хужалығы идаралығы начальнигы Булат Садиҡов әйтеүенсә, эскәмйәләр йүнәтелгән, 15 сентябргә тиклем уларҙы буяп та ҡуясаҡтар.


Түләүҙе арттырмаһалар... » Башҡортостан гәзите | Газета Башкортостан на башкирском языке\nБашҡортостан гәзите » Пенсионер » Түләүҙе арттырмаһалар...\nТүләүҙе арттырмаһалар... 08.05.2018 // Пенсионер\nГраждандарҙың барлыҡ категорияларына ла быйыл\n1 апрелдән пенсия түләүҙәре артты тип әйтеп булмай. Иң элек инвалидлыҡ буйынса пенсия алған хаҡлы ялдағыларға, ҡараусыһын юғалтҡандарға, шулай уҡ үҙҙәрен хеҙмәт пенсияһы менән тәьмин итә алмағандарға түләүҙәр үҫте.\nҠайтанан иҫәпләгәндән һуң социаль пенсия 255 һумға үҫеп, 9 062 һум тәшкил итте. Хәҙер социаль пенсияның уртаса күләме 8 742 һумға тиң. Әйткәндәй, уртаса хеҙмәт стажы кәмендә биш йыл булған, пенсионер йәшенә еткән кешеләр, инвалидтар, шулай уҡ ошо категорияға ҡараған балалар, хеҙмәттә имгәнгән хәрбиҙәр, Бөйөк Ватан һуғышы ветерандары пенсияның артыуына иҫәп тота ала.\nӘгәр пенсия индексацияланмаһа, нимә эшләргә? Ҡағиҙә булараҡ, бындай хәлдәр дәүләт хеҙмәткәрҙәренең хаталаныуы арҡаһында тыуа. Түләүҙе арттырмаһалар, социаль пенсия алған кешегә теркәлгән ерҙәге Пенсия фонды бүлексәһенә мөрәжәғәт итеү фарыз. Унда үҙең тураһында мәғлүмәттәр тапшырырға кәрәк. Бүлексәнең адресын Пенсия фонды сайтында табырға мөмкин.